hotchpotch/miracl-hf-unified huggingface dataset:
เภสัชกรรมสมาคมแห่งประเทศไทย ในพระบรมราชูปถัมภ์
เภสัชกรรมสมาคมแห่งประเทศไทย ในพระบรมราชูปถัมภ์ เป็นสมาคมผู้แทนของเภสัชกรชาวไทย จัดตั้งขึ้นเมื่อวันที่ 5 มีนาคม พ.ศ. 2472 โดยเภสัชกร 64 คน ซึ่งในขณะนั้นวิชาชีพเภสัชกรรมยังมิได้รับการยอมรับหรือรู้จักกันอย่างแพร่หลาย โดยได้ใช้บ้านพักของพระมนตรีพจนกิจ (หม่อมราชวงศ์ชาย ชุมแสง) เป็นสถานที่ดำเนินการ โดยใช้ชื่อว่า "เภสัชกรรมสมาคมแห่งกรุงสยาม" ในระยะเริ่มแรก
เภสัชกรรมสมาคมฯ มีบทบาทในการพัฒนางานสาธารณสุขและการศึกษาทางเภสัชศาสตร์ของประเทศ อาทิ การส่งเสริมการปรับปรุงพระราชบัญญัติยาและการยกระดับการศึกษาเภสัชศาสตร์ ปรับปรุงหลักสูตรการสอนให้ถึงระดับปริญญา นอกจากนี้เภสัชกรรมสมาคมฯ ยังถือเป็นองค์กรหลักองค์กรหนึ่งของเภสัชกรรมไทยในการติดต่อกับองค์กรอื่นๆทั้งในและนอกประเทศอีกด้วย
เมื่อการศึกษาทางเภสัชศาสตร์เริ่มต้นขึ้นในรัชสมัยพระบาทสมเด็จพระมงกุฎเกล้าเจ้าอยู่หัวนั้น วิชาชีพเภสัชกรรมเป็นสาขาวิชาชีพใหม่ที่ไม่เป็นที่รู้จักและไม่ได้รับการยอมรับจากสังคม จึงเกิดการรวมกลุ่มของเภสัชกร 64 คน ก่อตั้ง "เภสัชกรรมสมาคมแห่งกรุงสยาม" ขึ้น เมื่อวันที่ 5 มีนาคม พ.ศ. 2472 โดยใช้บ้านพักของพระมนตรีพจนกิจ (หม่อมราชวงศ์ชาย ชุมแสง) อาจารย์แผนกวิชาเภสัชเวทของแผนกแพทย์ปรุงยา คณะแพทยศาสตร์ศิริราชพยาบาล จุฬาลงกรณ์มหาวิทยาลัย เป็นที่ทำการในระยะเริ่มแรก เพื่อเป็นองค์กรแทนเภสัชกรในการเภสัชกรรม และยังเป็นที่พบปะสังสรรค์ของเภสัชกรในสมัยนั้น
ในปี พ.ศ. 2482 เภสัชกรรมสมาคมฯ ได้เสนอ ฯพณฯ นายกรัฐมนตรีให้มีการปรับปรุงการศึกษาทางเภสัชศาสตร์ กล่าวคือ ยกระดับการศึกษาเภสัชศาสตร์ขึ้นให้ถึงระดับปริญญาและแยกออกเป็นแผนกอิสระเภสัชกรรมศาสตร์ ในจุฬาลงกรณ์มหาวิทยาลัย (ปัจจุบันคือ คณะเภสัชศาสตร์ จุฬาลงกรณ์มหาวิทยาลัย) และยังมีมบทบาทการคุ้มครองผู้บริโภคโดยมีส่วนร่วมในการปรับปรุงพระราชบัญญัติยา และพระราชบัญญัติวิชาชีพเภสัชกรรม ในวันที่ 4 มิถุนายน พ.ศ. 2491 ได้เปลี่ยนชื่อสมาคมเป็น "เภสัชกรรมสมาคมแห่งประเทศไทย" และได้รับพระมหากรุณาธิคุณให้อยู่ในพระบรมราชูปถัมภ์
แมต สไตรเกอร์
แมททิว เคย์ (Matthew Kaye) หรือ แมต สไตรเกอร์ (Matt Striker) เกิดวันที่ 26 มิถุนายน ค.ศ. 1974 นักมวยปล้ำอาชีพและผู้บรรยายชาวอเมริกัน ทำงานกับWWE เปิดตัวปล้ำในปี 2005 ต่อมาได้เป็นผู้บรรยายและโฆษกหลังเวที ก่อนจะลาออกในปี 2013
ขวัญชัย สาราคำ
ขวัญชัย สาราคำ หรือที่รู้จักกันในนาม ขวัญชัย ไพรพนา เป็นประธานชมรมคนรักอุดร และหนึ่งในแนวร่วมคนสำคัญของแนวร่วมประชาธิปไตยต่อต้านเผด็จการแห่งชาติ (นปช.) หรือคนเสื้อแดง มีบทบาทปกป้องรัฐบาล พ.ต.ท.ทักษิณ ชินวัตร และรัฐบาลอื่น ๆ ที่มีแนวทางเดียวกันมากมาย
ขวัญชัย สาราคำ เป็นชาวอำเภอเดิมบางนางบวช จังหวัดสุพรรณบุรี ทำรายการวิทยุที่เสียงสามยอด จังหวัดขอนแก่น โดยเป็นผู้จัดรายการวิทยุเชียร์นักร้องลูกทุ่งโดยเฉพาะสายัณห์ สัญญา เคยปั้นนักร้องลูกทุ่ง “ลูกนก - พรพนา” ให้ดังขึ้นมาผ่านรายการวิทยุ เป็นอดีตเจ้าของสถานีวิทยุ “คลื่นมวลชนสัมพันธ์” เป็นจำเลยในข้อหาร่วมกันทำร้ายผู้อื่น กรณีที่นายขวัญชัย ได้นำมวลชนไปรื้อเวทีและทำร้ายกลุ่มพันธมิตรประชาชนเพื่อประชาธิปไตย (พธม.) หรือกลุ่มคนเสื้อเหลือง ที่เปิดปราศรัยที่สวนสาธารณะหนองประจักษ์ จังหวัดอุดรธานี ระหว่างการชุมนุมเมื่อปี พ.ศ. 2551 ศาลฏีกาออกหมายจับในวันที่ 25 พฤษภาคม พ.ศ. 2559และเตรียมริบเงินประกัน 5 แสนบาท เมื่อวันที่ 28 มิถุนายน พ.ศ. 2559 ศาลฎีกาอ่านคำพิพากษาลับหลังจำเลยเนื่องจากจำเลยอยู่ระหว่างหลบหนีคดีไม่มาฟังคำพิพากษาให้จำคุกเป็นเวลา 2 ปีเขา มอบตัวในวันที่ 6 กรกฎาคม 2559 และติดคุกตามคำสั่งศาล
ก่อนหน้านั้นในวันที่ 7 สิงหาคม พ.ศ. 2556 ขวัญชัยได้แต่งชุดคล้ายเครื่องแบบตำรวจยืนอยู่หน้าอาคารรัฐสภา ก่อให้เกิดการวิพากษ์วิจารณ์ไปทั่วถึงความเหมาะสม โดยในวันนั้น ส.ส.พรรคประชาธิปัตย์ร่วมกับประชาชนจำนวนมากได้เดินเท้าเข้าสู่อาคารรัฐสภาจากเวทีเดินหน้าผ่าความจริง หยุดล้างผิดคนโกง ที่แยกอุรุพงษ์ เพื่อพิจารณาเรื่องพระราชบัญญัติปรองดองแห่งชาติ ที่รัฐบาลได้นำเสนอด้วย
เจ้าชายอาลแบร์ที่ 2 องค์อธิปัตย์แห่งโมนาโก
เจ้าชายอาลแบร์ที่ 2 องค์อธิปัตย์แห่งโมนาโก () พระนามเต็ม อาลแบร์ อาแล็กซ็องดร์ หลุยส์ ปีแยร์ กรีมัลดี (Albert Alexandre Louis Pierre Grimaldi; 14 มีนาคม ค.ศ. 1958 —) ผู้นำราชวงศ์กรีมัลดี และพระประมุขแห่งโมนาโกองค์ปัจจุบัน พระองค์เป็นพระราชโอรสในเจ้าชายแรนีเยที่ 3 องค์อธิปัตย์แห่งโมนาโก กับเจ้าหญิงเกรซแห่งโมนาโก อดีตดารานักแสดงชื่อดังชาวอเมริกัน มีพระภคินีและพระขนิษฐา คือ เจ้าหญิงการอลีน และเจ้าหญิงสเตฟานีแห่งโมนาโก
เจ้าชายอาลแบร์ที่ 2 มีพระธิดาและพระโอรสที่เกิดกับภรรยานอกสมรส 2 คน คือ
พระธิดาและพระโอรสของเจ้าชายอาลแบร์ที่ 2 ไม่มีสิทธิ์ในการสืบราชบัลลังก์ เพราะมารดาของทั้งสองพระองค์มิได้สมรสถูกต้องตามกฎหมาย
ปัจจุบันเจ้าชายอาลแบร์ที่ 2 เสกสมรสกับเจ้าหญิงชาร์ลีนแห่งโมนาโก (พระนามเดิม ชาร์ลีน ไลเนตต์ วิตต์สท็อก, ประสูติ 25 มกราคม พ.ศ. 2521) อดีตนักกีฬาว่ายน้ำทีมชาติแอฟริกาใต้ ทรงมีพระโอรสและพระธิดาแฝดคล้ายร่วมกัน 2 พระองค์ คือ
ภาวะไข้สูง
ภาวะตัวร้อนเกิน หรือ ภาวะไข้สูง () เป็นการเพิ่มขึ้นของอุณหภูมิร่างกายเนื่องจากระบบการปรับอุณหภูมิกายล้มเหลว ภาวะนี้เกิดขึ้นเมื่อร่างกายสร้างหรือได้รับความร้อนมากเกินกว่าที่สูญเสียไป เมื่ออุณหภูมิร่างกายสูงมากเกินพอ ภาวะตัวร้อนเกินเป็นภาวะฉุกเฉินทางการแพทย์และต้องการการรักษาทันทีเพื่อป้องกันความพิการและการเสียชีวิตที่อาจตามมา
สาเหตุที่พบได้บ่อยที่สุดคือเป็นลมเพราะความร้อนและผลข้างเคียงจากยา การเป็นลมเพราะความร้อนเป็นภาวะตัวร้อนเกินเฉียบพลันเกิดจากการได้รับความร้อนหรือทั้งความร้อนและความชื้นที่มากเกิน ทำให้กลไกการควบคุมอุณหภูมิของร่างกายทำงานไม่ไหวและไม่สามารถรับมือกับความร้อนได้อย่างมีประสิทธิภาพ ทำให้อุณหภูมิร่างกายสูงขึ้นอย่างควบคุมไม่ได้ นอกจากนี้ภาวะตัวร้อนเกินยังเป็นผลข้างเคียงจากยาที่พบได้ไม่บ่อย โดยเฉพาะในยาที่มีผลต่อระบบประสาทส่วนกลาง ไข้สูงอย่างร้ายเป็นภาวะแทรกซ้อนที่พบได้น้อยในยาสลบบางประเภท
โรงเรียนนารีรัตน์จังหวัดแพร่
โรงเรียนนารีรัตน์จังหวัดแพร่ เป็นโรงเรียนมัธยมศึกษาขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ ณ เลขที่ 1 ถนนคุ้มเดิม ตำบลในเวียง อำเภอเมืองแพร่ จังหวัดแพร่ เปิดสอนเมื่อ พ.ศ. 2464 โดยกระทรวงธรรมการ ได้มี ตราบุษบก ตามประทีปน้อย ที่ 13/1148 ลงวันที่ 27 พฤษภาคม 2464 อนุญาตให้จัดตั้งโรงเรียนรัฐบาลประจำมลฑลมหาราษฎร์ฝ่ายสตรี และให้นางสาวอนงค์ ภูมิรัตน์ เป็นครูใหญ่ มหาเสวกตรี พระยาเพชรรัตน์สงคราม อนุญาตให้ใช้สโมสรเสือป่าเก่า 2 หลัง เป็นสถานที่เล่าเรียนและได้จัดทำพิธีเปิดป้ายโรงเรียนขึ้น ในวันที่ 15 และ 16 มิถุนายน 2464 เปิดสอนชั้นประถมศึกษาปีที่ 1 ถึงชั้นประถมศึกษาปีที่ 3 มีนักเรียน 47 คน
ปัจจุบัน เปิดสอนระดับชั้น ม.1 - ม.6 และในปีการศึกษา 2553 มีนักเรียนจำนวนทั้งหมด 3,700คน
วันที่ 27 กันยายน 2547 นายสุพงษ์ รังษี ดำรงตำแหน่งผู้อำนวยการสถานศึกษาโรงเรียนนารีรัตน์จังหวัดแพร่
"เพชรยอดมงกุฏ" ด้านภาษาไทย ประจำปี 2549
(อาคารแต่ละอาคารของโรงเรียน ตั้งชื่อให้คล้องจองกัน โดยมี ดังนี้
น้ำเพชร เกล็ดแก้ว แววมณี สีนิลกาฬ มุกดาหาร กาญจนรัตน์ ฉัตรโกเมน ร่มเย็นเพทาย จรัสฉายไพฑูลย์ เฉลิมราชย์ไอศูรย์บุษราคัม)
กรมส่งเสริมสหกรณ์
กรมส่งเสริมสหกรณ์ () เป็นส่วนราชการระดับกรม สังกัดกระทรวงเกษตรและสหกรณ์ มีหน้าที่ส่งเสริมและพัฒนาการสหกรณ์ภายในประเทศ
แรกเริ่มหน่วยราชการที่รับผิดชอบด้านสหกรณ์เริ่มจากเป็นแผนกหนึ่งในกรมพาณิชย์และสถิติพยากรณ์ กระทรวงพระคลังมหาสมบัติเมื่อวันที่ 1 กันยายน พ.ศ. 2458 ต่อมากรมพาณิชย์และสถิติพยากรณ์ได้ยกฐานะขึ้นเป็นกระทรวงพาณิชย์ ใน พ.ศ. 2463 แผนกสหกรณ์จึงได้รับการสถาปนาขึ้นเป็น กรมสหกรณ์
พ.ศ. 2495 ในสมัยจอมพล แปลก พิบูลสงคราม ดำรงตำแหน่งนายกรัฐมนตรี ได้ยกฐานะกรมสหกรณ์เป็นกระทรวงสหกรณ์ จนถึงปี พ.ศ. 2506 จึงได้ถูกยุบกระทรวงสหกรณ์ลง และโอนงานทั้งหมดไปเป็นของกระทรวงพัฒนาการแห่งชาติที่ตั้งขึ้นใหม่ โดยให้แยกส่วนราชการสหกรณ์ออกมาโดยจัดให้มีกรมสหกรณ์ที่ดิน กรมสหกรณ์พาณิชย์และธนกิจ และกรมตรวจบัญชีสหกรณ์
จนกระทั่งถึงปี พ.ศ. 2515 ได้มีการยกเลิกกระทรวงพัฒนาการแห่งชาติลง และได้ตั้งกระทรวงเกษตรและสหกรณ์ขึ้นจึงได้โอนอำนาจหน้าที่ในส่วนที่เกี่ยวกับการส่งเสริมการสหกรณ์ กรมสหกรณ์ที่ดิน กรมสหกรณ์พาณิชย์และธนกิจ เป็นกรมส่งเสริมสหกรณ์ สังกัดกระทรวงเกษตรและสหกรณ์ โดยมี พันเอกสุรินทร์ ชลประเสริฐ ดำรงตำแหน่งอธิบดีกรมส่งเสริมสหกรณ์และนายทะเบียนสหกรณ์เป็นคนแรก
กฎกระทรวงแบ่งส่วนราชการกรมส่งเสริมสหกรณ์กระทรวงเกษตรและสหกรณ์ พ.ศ. 2557 ให้แบ่งส่วนราชการกรมส่งเสริมสหกรณ์ ดังต่อไปนี้
กรมส่งเสริมสหกรณ์ มีหน่วยงานส่วนภูมิภาคตั้งอยู่ในทุกจังหวัด คือ สำนักงานสหกรณ์จังหวัด มีหน้าที่เป็นผู้แทนของกรมส่งเสริมสหกรณ์
ในประเทศไทย มีสหกรณ์ 7 ประเภท ได้แก่
เฟส (ฟิสิกส์)
เฟส (; Φ) หมายถึง มุมที่ใช้กำหนดตำแหน่งบนคลื่นขณะที่เคลื่อนที่ โดยมีความสัมพันธ์กับการกระจัดของการเคลื่อนที่ของคลื่น ในระบบ SI มีหน่วยเป็นเรเดียน (Radian ; rad) เฟสยังเกี่ยวข้องกับความยาวคลื่น (Wavelength;λ)
[[หมวดหมูมุมมอง
[อั่มจ้า
ฝันที่เป็นจริง
ฝันที่เป็นจริง (7 สิงหาคม พ.ศ. 2531 -28 ตุลาคม พ.ศ. 2538) เป็นรายการโทรทัศน์ไทย ประเภทสารคดีกึ่งละคร และทอล์กโชว์ ที่ให้โอกาสในการสร้างเสริมอาชีพแก่ผู้ประสบความยากลำบาก ผลิตรายการโดย บริษัท บอร์น แอนด์ แอสโซซิเอทด์ จำกัด ออกอากาศทางไทยทีวีสีช่อง 3 โดยมี ไตรภพ ลิมปพัทธ์ เป็นพิธีกรผู้เดียวมาตลอดระยะเวลาการออกอากาศ และ ผลิตภัณฑ์ผงซักฟอกบรีส เป็นผู้ร่วมเสนอรายการ
รายการ "ฝันที่เป็นจริง" มีแนวคิดมาจากการมองสภาพความเป็นจริงของสังคมไทย โดยเฉพาะปัญหาความเสื่อมโทรมและทุกข์ยากของผู้คน แต่ก็มีคนจำนวนหนึ่งที่ลุกขึ้นสู้ จึงนำแนวคิดนั้นมาผลิตเป็นรายการโทรทัศน์ด้วยรูปแบบเชิงสร้างสรรค์สังคมกับความบันเทิง โดยเสนอเรื่องราวชีวิตจริงของบุคคลที่ประสบชะตากรรมอันยากลำบากหรือมีฐานะยากจน แต่มีความขยัน อดทน และความใฝ่ฝันที่ดีของตนเอง ผ่านการคัดเลือกจากจดหมายทางบ้านที่มีความน่าสนใจเหมาะแก่การออกอากาศ
รูปแบบของรายการช่วงแรกเป็นละครสั้นจำลองชีวิตจริง ส่วนช่วงหลังจะเชิญเจ้าของเรื่องมาพูดคุยกันในห้องส่ง ปิดท้ายด้วยการมอบสิ่งของพร้อมรถเข็นพิมพ์สัญลักษณ์ "บรีส" ให้แก่เจ้าของเรื่องเพื่อเป็นอุปกรณ์ดำรงชีพต่อไป และจังหวะที่พิธีกรเค้นน้ำตาของผู้ร่วมรายการให้ร้องไห้ออกมากับคำพูดแสดงให้เห็นว่าคนจนนั้นคือคนดี จนเป็นเอกลักษณ์ของรายการ ทำให้รายการได้รับความนิยมอย่างสูง และไตรภพกลายเป็นพิธีกรยอดนิยมในแถวหน้า และพิธีกรขวัญใจคนจนตั้งแต่นั้นมา อีกทั้งยังได้รับรางวัลจากสถาบันต่าง ๆ อาทิ รางวัลเมขลา ประเภทรายการส่งเสริมอาชีพดีเด่น ปี พ.ศ. 2531 และผู้ดำเนินรายการดีเด่นชาย ปี พ.ศ. 2532 รางวัลโทรทัศน์ทองคำ ประเภทละครส่งเสริมคุณภาพชีวิตดีเด่น ปี พ.ศ. 2531 รางวัลสื่อมวลชนดีเด่น ประจำปี พ.ศ. 2532-2533 ประเภทรายการโทรทัศน์ สาขาเสริมสร้างคุณธรรมในสังคม และปี พ.ศ. 2537 ประเภทรายการโทรทัศน์ จากสื่อมวลชนคาทอลิกประเทศไทย
ฝันที่เป็นจริง เริ่มออกอากาศระยะแรก ในทุกวันอาทิตย์ เวลา 13.00-13.30 น. ตั้งแต่วันที่ 7 สิงหาคม พ.ศ. 2531 โดยแขกรับเชิญคนแรกของรายการคือ คุณวิภา วรรณแจ่ม คนแจวเรือข้ามฟากที่อยากมีจักรเย็บผ้าเป็นของตนเอง ต่อมาในปี พ.ศ. 2532 ทางสถานีสั่งเพิ่มเวลาออกอากาศเป็น 1 ชั่วโมง โดยเริ่มตั้งแต่เวลา 13.15-14.15 น. และเพิ่มวันเสาร์ เนื่องจากรายการได้รับความนิยมและเป็นที่สนใจอย่างมาก และในปี พ.ศ. 2534 ย้ายเวลาเป็น 15.00-16.00 น. ของวันเสาร์และวันอาทิตย์ จนในปี พ.ศ. 2535 ลดวันออกอากาศเพียงสัปดาห์ละวันเดียว คือ วันเสาร์ ในเวลา 12.00-13.00 น. ปี พ.ศ. 2536 ย้ายเวลาเป็น 14.00-15.00 น. ของวันเสาร์ จนกระทั่งปี พ.ศ. 2538 ย้ายเวลาเป็น 18.00-18.45 น. ของวันเสาร์
เทปสุดท้ายของรายการออกอากาศในวันที่ 14 ตุลาคม พ.ศ. 2538 แต่ทางรายการยังได้จัดทำเทปพิเศษออกอากาศต่ออีก 2 ครั้ง โดยรวบรวมเทปแห่งความประทับใจตลอด 8 ปีของรายการมานำเสนอเพื่อเป็นการรำลึก และหลังจากนั้น "ฝันที่เป็นจริง" ก็ยังเป็นรายการที่อยู่ในความทรงจำของผู้ที่เคยชม แม้จะมีเสียงเรียกร้องให้รายการกลับมานำเสนออีก แต่พิธีกรรายการได้บอกด้วยตัวเองว่า ไม่เคยทำอะไรซ้ำ
อากาศยานไอพ่น
อากาศยานไอพ่น () คือ อากาศยานที่ใช้เครื่องยนต์ไอพ่นเป็นพลังงานขับเคลื่อน การเผาไหม้ของเชื้อเพลิงภายในเครื่องยนต์จะเกิดก๊าซร้อนมาก ซึ่งเมื่อพ่นออกมานั้นจะเกิดแรงดันไปในทิศทางตรงกันข้ามอย่างมหาศาล สามารถผลักดันให้อากาศยานเคลื่อนที่ไปได้อย่างรวดเร็วอากาศในท้องฟ้าระยะสูงจะมีความหนาแน่นน้อยลง แรงปะทะต้านทานก็น้อยลงไปด้วย แต่กำลังดันจากภายในเครื่องยนต์มิได้ลดน้อยลงเลย ดังนั้นอากาศยานไอพ่นจึงบินได้เร็วขึ้นในระยะสูงขึ้นตามลำดับ เพดานบินของอากาศยานไอพ่นจึงสูงกว่าอากาศยานธรรมดา ตามปกติเสียงวิ่งผ่านอากาศด้วยความเร็ว 1250 กิโลเมตร/ชั่วโมง หรือ 1 มัค (mach) ถ้าเร็วกว่านั้นเป็นสองเท่าหรือสามเท่าของเสียงก็เรียกว่า มัค 2 หรือ มัค 3 ตามลำดับ เครื่องบินไอพ่นเท่านั้นที่สามารถทำความเร็วได้สูงเช่นนี้ ในขณะที่บินด้วยความเร็วเหนือเสียงเราจะเรียกว่า โซนิค บูม (sonic boom)เป็นเหตุให้บานกระจก ประตูหน้าต่างแตกไปได้ เครื่องบินไอพ่นสมัยเริ่มแรกมิได้ศึกษาเรื่องนี้พอ จึงสร้างไว้ให้มีความแข็งแรงอย่างธรรมดา เมื่อบินเร็วมากๆถึงขั้นเจาะข้ามเขตกำแพงเสียง เครื่องบินไอพ่นก็จะเกิดระเบิดพังทลายเป็นชิ้นเล็กๆ ตกลงมา มีลักษณะเหมือนปาขวดแก้วให้แตกละเอียดที่กำแพงหิน ดังนั้นเครื่องบินไอพ่นสมัยใหม่ที่มีความเร็วตั้งแต่หนึ่งเท่าของเสียงขึ้นไป จึงต้องมีโครงสร้างเป็นโลหะที่แข็งแรงเป็นพิเศษ ยังมีเครื่องบินอีกประเภทหนึ่ง เป็นเครื่องบินไอพ่นซึ่งสามารถขึ้นและลงตรงๆ ในทางดิ่งได้ คุณลักษณะอันนี้เกิดจากการใช้เครื่องยนต์ไอพ่นพุ่งลงมาข้างล่าง ต่อเมื่อเครื่องพุ่งขึ้นได้ระยะสูงปลอดภัยแล้ว นักบินจึงบังคับให้ท่อไอพ่นหมุนเพื่อพ่นไอเสียไปข้างหลัง จะได้ผลักให้ตัวเครื่องบินเคลื่อนที่ไปข้างหน้า เครื่องบินไอพ่นแบบนี้ ไม่ต้องมีทางวิ่ง จึงใช้ประโยชน์ได้ดีมากบนเรือบรรทุกเครื่องบินซึ่งมีดาดฟ้าที่คับแคบอยู่แล้ว ข้อเสียเปรียบก็มีอยู่ว่า ยังไม่สามารถสร้างเครื่องบินไอพ่นแบบนี้ให้บินได้นานๆ และไกลๆ เท่าเครื่องบินไอพ่นธรรมดา
รุ่งเรือง อนันตยะ
รุ่งเรือง อนันตยะ ชื่อเล่น แฮ็ค (เกิด 30 ธันวาคม พ.ศ. 2523 —) นักแสดงชายชาวไทย ในสังกัดค่ายเอ็กแซ็กท์ ในเครือจีเอ็มเอ็ม แกรมมี่ ผลงานภาพยนตร์ที่มีชื่อเสียงคือ ยุวชนทหาร เปิดเทอมไปรบ แสดงคู่กับ เทย่า โรเจอร์ส
รุ่งเรือง อนันตยะ เกิดเมื่อวันที่ 30 ธันวาคม พ.ศ. 2523 จบการศึกษาชั้นมัธยมศึกษาจากโรงเรียนเบญจมราชรังสฤษฎิ์ จังหวัดฉะเชิงเทรา สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยหอการค้าไทย
รุ่งเรือง สมรสกับศิริญญา เมื่อวันที่ 2 มีนาคม พ.ศ. 2558 ที่จังหวัดสุรินทร์อันเป็นบ้านเกิดของภริยาและคลอดลูกสาวแล้วเมื่อวันที่ 19 สิงหาคม พ.ศ. 2558 ชื่อน้องพิตต้า
[[หมวดหมู่:บุคคลจากจังหวัดฉะเชิงเทรา‎‎]]
[[หมวดหมู่:นักแสดงไทย]]
[[หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย]]
[[หมวดหมู่:บุคคลจากโรงเรียนเบญจมราชรังสฤษฎิ์ จังหวัดฉะเชิงเทรา]]
เดอะซิมส์ 3 เลท ไนท์
เดอะซิมส์ 3 เลท ไนท์ เป็นภาคเสริมตัวที่ 3 ของเกมเดอะซิมส์ 3 ซึ่งภาคเสริมนี้ได้มาจากเกมเดอะซิมส์ 2 ในชื่อภาคเสริม เดอะซิมส์ 2 คืนหรรษา และตัวภาคเสริมนี้ก็ยังได้มาจากเกมเดอะซิมส์ ในชื่อเดอะซิมส์ วัยวุ่นลุ้นรัก นอกจากนี้ยังนำองค์ประกอบบางอย่างจากเกมบนเครื่องคอนโซล (ที่ไม่เกี่ยวกับตัวเกมหลัก) คือเกม
สำหรับภาคเสริมนี้มีเมืองใหม่มีชื่อว่าเมือง บริดจ์พอร์ต, ซึ่งเมืองนี้ได้มาจากเมือง ซานฟรานซิสโก และเมืองนี้ยังเป็นบ้านของเมือง Tinseltown, ลอสแอนเจลิส ซึ่งแบ่งออกเป็นสองเขตแตกต่างกันคล้ายกับที่พบใน
รูปแบบการเล่นของ "เดอะซิมส์ 3 เลท ไนท์" นี้เป็นการให้ผู้เล่นได้พาซิมส์ไปท่องเที่ยวยามราตรี ซึ่งสามารถพาซิมส์ไปไนท์คลับ, บาร์ ได้ รวมถึงอาชีพใหม่ ทักษะใหม่ และนิสัยใหม่ และนอกจากนี้ภาคเสริมตัวดังกล่าวยังได้เพิ่มลิฟท์ และอพาร์ตเมนต์ ซึ่งเคยมีในภาคเสริม เดอะซิมส์ 2 ร่วมหอ (ไม่) ลงโรง, เพียงแต่อาคารขนาดใหญ่เหล่านี้จะจางหายไปเมื่อมีคนอาศัยอยู่ สำหรับภาคเสริมนี้มีสิ่งมีชีวิตใหม่คือ แวมไพร์ ซึ่งแวมไพร์ก็เคยมีในภาคเสริม เดอะซิมส์ 2 ไนท์ไลฟ์ คืนหรรษา มาก่อนแล้ว เพียงแต่ในภาคเสริมตัวนี้แวมไพร์จะแตกต่างไปจากเดิม โดยจะพบแวมไพร์ได้ตามเมือง บริดจ์พอร์ท ปกติใน เดอะซิมส์ 2 ไนท์ไลฟ์ คืนหรรษา หากถูกแวมไพร์กัด ซิมส์จะกลายเป็นแวมไพร์ทันที แต่สำหรับภาคนี้หากถูกแวมไพร์กัด ภายใน 2-3 วัน ซิมส์จะกลายเป็นแวมไพร์ทันที สำหรับอาหารของแวมไพร์ก็คือเลือด หากซิมส์ที่เป็นแวมไพร์ไม่ดื่มเลือด ก็จะตาย แต่ถ้าถูกแสงแดดเผาในเวลากลางวัน ซิมส์จะไม่ตายแต่จะมีมู้ดเลต (moodlet) ขึ้นว่าโดนแดดนานเกินไป และพลังงานจะลดลง
สำหรับอพาร์ตเมนต์ในภาคเสริมตัวนี้จะแตกต่างจาก เดอะซิมส์ 2 ร่วมหอ (ไม่) ลงโรง เป็นอย่างมาก ในเดอะซิมส์ 2 ผู้เล่นสามารถนำซิมส์มาอยู่ในอพาร์ตเมนต์ได้สูงสุด 4 ครอบครัว แต่สำหรับเดอะซิมส์ 3 เลท ไนท์ สามารถนำซิมส์มาอยู่ในอพาร์ตเมนต์ได้เพียง 1 ครอบครัวเท่านั้น ส่วนราคาในการอาศัยอยู่นั้นจะขึ้นอยู่กับขนาดของห้องและสถานที่ท่องเที่ยวในบริเวณนั้น หากอยู่ในสถานที่ที่ไกลจากบริเวณในเมือง ราคาจะถูก แต่ถ้าอยู่ในสถานที่ที่ใกล้บริเวณท่องเที่ยวและมีขนาดห้องที่ใหญ่ ราคาจะแพงขึ้น เมื่อซิมส์เข้าไปอยู่ในอพาร์ตเมนต์ก็จะมีครอบครัวอื่นย้ายเข้ามาด้วย แต่เราจะไม่ได้เห็นการกระทำของซิมส์คนอื่นๆที่ไม่ใช่ครอบครัวที่เล่นอยู่ (คล้ายๆกับที่มีใน เดอะซิมส์ 2 ร่วมหอ (ไม่) ลงโรง )
เวลาซิมส์ขึ้นไปยังห้องของตัวเอง จะมีลิฟต์ที่จะพาซิมส์ขึ้นไปยังชั้นที่ซิมส์อาศัยอยู่ได้ ขนาดของห้องที่ซิมส์อยู่จะแตกต่างกันไปในแต่ละแห่ง ผู้เล่นสามารถซื้อหรือตกแต่งห้องที่ซิมส์อาศัยอยู่ได้ แต่ไม่สามารถซื้อยานพาหนะหรือไอเท็มที่มีขนาดใหญ่เกินไปเข้ามาได้
สำหรับเครื่องดนตรีในภาคเสริมนี้ได้เพิ่มเข้ามา ซึ่งมีทั้งเปียโน, กลอง, เบส และกีตาร์แบบใหม่ และสามารถตั้งเป็นวงดนตรีของตัวเองได้ แต่จะต้องอยู่ในสายอาชีพนักดนตรีก่อนถึงจะสามารถตั้งวงดนตรีได้
เดอะซิมส์ 3 เลทไนท์ ได้ประกาศอย่างเป็นทางการเมื่อวันที่ 20 กรกฎาคม พ.ศ. 2553 ซึ่งในวิดีโอตัวอย่างเกมจะมีเมือง "บริดจ์พอร์ต" ซึ่งเป็นเมืองท่องเที่ยวยามราตรี และมาพร้อมกับเครื่องดนตรีอย่าง เปียโน, อิเลกโทน, ชุดกลอง และเบส เป็นต้น
ตัวเกมดังกล่าวมีกำหนดวางจำหน่ายวันที่ 26 ตุลาคม พ.ศ. 2553 ในสหรัฐอเมริกา สำหรับประเทศไทยมีกำหนดวางจำหน่ายวันที่ 26 ตุลาคม พ.ศ. 2553
ด้านล่างนี้คือรายชื่อศิลปินที่มาขับร้องเพลงให้กับภาคเสริม เดอะซิมส์ 3 เลท ไนท์
เทศบาลตำบลจอมทอง (จังหวัดเชียงใหม่)
เทศบาลตำบลจอมทอง เป็นองค์กรปกครองส่วนท้องถิ่นรูปแบบเทศบาลในเขตอำเภอจอมทอง จังหวัดเชียงใหม่ และเป็นเทศบาลตำบลแห่งแรกของอำเภอจอมทอง ยกฐานะมาจากสุขาภิบาลบ้านหลวง เทศบาลตำบลจอมทองเป็นที่ตั้งของตัวเมืองจอมทอง ปัจจุบันมีการพัฒนาเติบโตอย่างรวดเร็ว และมีการผลักดันในการยกฐานจากเทศบาลตำบลจอมทองขึ้นเป็นเทศบาลเมืองจอมทอง เพื่อเป็นศูนย์กลางความเจริญในการพัฒนาท้องถิ่นในเชียงใหม่ตอนใต้ในอนาคต
เทศบาลตำบลจอมทอง แต่เดิมเป็นสุขาภิบาลบ้านหลวง อำเภอจอมทอง จังหวัดเชียงใหม่ และได้เปลี่ยนฐานะเป็นเทศบาลตำบลบ้านหลวง ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ประกาศในราชกิจจานุเบกษาเมื่อวันที่ 24 กุมภาพันธ์ 2542 มีผลบังคับใช้เมื่อวันที่ 25 พฤษภาคม 2542 ต่อมาจังหวัดเชียงใหม่มีคำสั่งให้เปลี่ยนชื่อเป็น "เทศบาลตำบลจอมทอง" เมื่อวันที่ 12 กันยายน 2543 โดยมีตราสัญลักษณ์ของเทศบาลตำบลจอมทองเป็นรูปโกฏิทองคำบรรจุพระบรมสารีริกธาตุของสมเด็จพระสัมมาสัมพุทธเจ้า ซึ่งประดิษฐานที่วัดพระธาตุศรีจอมทองวรวิหาร อันเป็นสิ่งศักดิ์สิทธิ์ คู่บ้านคู่เมืองของอำเภอจอมทองและจังหวัดเชียงใหม่
สำนักงานเทศบาลตำบลจอมทอง ตั้งอยู่เลขที่ 299 หมู่ที่ 4 ตำบลบ้านหลวง อำเภอจอมทอง จังหวัดเชียงใหม่ อยู่ห่างจากตัวจังหวัดเชียงใหม่ไปทางทิศใต้ 58 กิโลเมตร ตามทางหลวงแผ่นดินหมายเลข 108 (ถนนเชียงใหม่ – ฮอด) มีพื้นที่ทั้งหมด 3.82 ตารางกิโลเมตร ครอบคลุมพื้นที่บางส่วนของ 3 ตำบล คือตำบลบ้านหลวง ตำบลข่วงเปา และตำบลดอยแก้ว รวมทั้งหมด 10 หมู่บ้าน
วงเวียนศรีสุริโยทัย
วงเวียนศรีสุริโยทัย (ภาษาปากเรียก "วงเวียนสระแก้ว") เป็นวงเวียนที่มีสิ่งก่อสร้างคล้ายเทียนตั้งอยู่บนพานขนาดใหญ่ เป็นสิ่งก่อสร้างที่มีความโด่นเด่นทางด้านรูปแบบการก่อสร้างที่มีความสวยงาม ตั้งอยู่ถนนนารายณ์มหาราช อำเภอเมือง จังหวัดลพบุรี
วงเวียนศรีสุริโยทัย หรือวงเวียนสระแก้ว ตั้งอยู่บนถนนนารายณ์มหาราช ถูกก่อสร้างในสมัยจอมพล ป. พิบูลสงคราม เริ่มจากการขุดสระในปี พ.ศ. 2481-2482 เพื่อใช้เป็นแหล่งน้ำและสถานที่พักผ่อนหย่อนใจของประชาชนในย่านเมืองใหม่ลพบุรี โดยก่อสร้างเป็นประติมากรรมคล้ายทหารปืนใหญ่ในท่าเตรียมพร้อมบนแท่นสูงกลางสระ
ในเวลาต่อมาได้มีการเปลี่ยนแปลงรูปลักษณ์ของประติมากรรมเดิม ด้วยการสร้างประติมากรรมลักษณะคล้ายเทียนตั้งอยู่กลางพาน มีสะพานเชื่อมจากขอบสระทั้งสี่ทิศ ขอบพานมีตรากระทรวงต่าง ๆ ในขณะนั้น เช่น กระทรวงยุติธรรม, กระทรวงกลาโหม และกระทรวงการคลัง เป็นต้น ในสระมีพญานาคให้น้ำสี่ตัว มีรูปปั้นคชสีห์หมอบซึ่งเป็นสัญลักษณ์ของทหารอยู่เชิงสะพานทั้งสี่ทิศรวมแปดตัว รูปปั้นคชสีห์มีเจตนาปั้นให้มีกล้ามเนื้อเพื่อให้เกิดความรู้สึกแข็งแรงดุดัน ส่วนขอบสระสร้างเป็นที่นั่งพักผ่อนโดยรอบ
มีบุคคลร่วมสมัยของการก่อสร้างวงเวียนสุริโยทัยเช่น กมล เกตุ อดีตหัวหน้าหน่วยศิลปากรลพบุรี ระบุว่าสิ่งก่อสร้างที่มีลักษณะคล้ายพาน และแท่งเทียนนั้นแท้จริงแล้ว ผู้สร้างต้องการสร้างเป็นฐานสำหรับเป็นที่ตั้งอนุสาวรีย์ของจอมพล ป. พิบูลสงคราม แต่จอมพล ป. ไม่เห็นดีด้วย ประติมากรรมจึงมีลักษณะเป็นแท่งเทียนดังกล่าว
เคยมีการประดิษฐ์รูปเปลวไฟวางบนแท่งเทียนซึ่งเทศบาลลพบุรีทำมาตั้งแต่เดือนพฤศจิกายน พ.ศ. 2539 แต่ภายหลังได้มีการวิพากษ์วิจารณ์ด้านความไม่เหมาะสมและไม่เป็นไปตามเจตนารมณ์ของผู้สร้าง จึงได้มีการนำออกไป
แม้เหตุผลในการสร้างสระแก้วคือเพื่อสร้างเป็นสถานที่พักผ่อนหย่อนใจ แต่ในปัจจุบันถือเป็นสถานที่พักผ่อนหย่อนใจที่ชาวลพบุรีเข้าไปใช้สอยน้อย เนื่องจากการเข้าไปยังวงเวียนยากลำบาก เพราะมีรถวิ่งวนรอบวงเวียนอยู่ตลอด
อย่างไรก็ตามเทศบาลเมืองลพบุรีได้มีการจัดงานประเพณีลอยกระทงย้อนยุคจอมพล ป. พิบูลสงครามบริเวณรอบวงเวียนศรีสุริโยทัย ซึ่งจัดติดต่อกันตั้งแต่ปี พ.ศ. 2539 จนถึงปัจจุบัน โดยมีคำขวัญว่า "มาลานำไทย แต่งกายย้อนยุค ร่วมสนุกลอยกระทง"
จี-ทเวนตี้
จี-ทเวนตี้ () เป็นศิลปินกลุ่มหญิงลำดับที่ 2 ที่มีจำนวนสมาชิกถึง 5 คน ภายใต้สังกัดโมโน มิวสิกโดยมีสมาชิกภายในวงได้แก่ธญา ศุภกิจจารัก หรรษา จึงวิวัฒนวงศ์ แคทลียา อินทะชัย ณัฐนันท์ จันทรเวช และพชรวรรณ วาดรักชิตและในเวลานิวเคลียร์หรือ นิวเคลียร์ หรรษา ได้ขอลาออกจากวง และได้มีแพร-ปัญชลีย์ สุริยประพัฒน์ เข้ามาเป็นสมาชิกแทนนิวเคลียร์
ล่าสุด G-20 ได้มีการปรับเปลี่ยนสมาชิกใหม่ภายในวง คือ ไม่มี ม็อก-แคท-มิลค์กี้ ที่ลาออกไป เหลือเพียง ทิชา หัวหน้าวง กับ แพร น้องใหม่ที่ยังอยู่ จึงมีการดึงเอาสมาชิกใหม่เข้ามาเสริม 5 คนรวด รวมเป็น 7 คน เพื่อหวังปรับโฉมใหม่ให้ไฉไลกว่าเดิมประกอบสมาชิก นิสา, พัช, ซูกัส, มิ้นท์, กิ๊ฟท์ ปัจจุบัน มิ้นท์ ออกจากวง ได้เซ็นสัญญาเป็นนักแสดงสังกัดช่อง 7 สีจี-ทเวนตี้มีผลงานอัลบั้มและซิงเกิล ทั้งในภาษาไทยและภาษาเกาหลี ด้านล่างนี้จะแสดงเพียงซิงเกิล สามารถดูผลงานทั้งหมดของจี-ทเวนตี้ที่ "ผลงานอัลบั้มของจี-ทเวนตี้"
โรงภาพยนตร์ทหานบก
โรงภาพยนตร์ทหานบก (ป้ายด้านหน้าสะกด "ภาพยนตร์ทหานบก") เป็นโรงภาพยนตร์ที่มีความเก่าแก่ และในอดีตก็นับเป็นโรงภาพยนตร์ที่ทันสมัยที่สุดในประเทศอีกแห่งหนึ่งด้วย ซึ่งตั้งอยู่ใกล้กับวงเวียนศรีสุริโยทัย อำเภอเมือง จังหวัดลพบุรี ปัจจุบันอยู่ในความดูแลของกรมธนารักษ์
อาคารประวัติโรงภาพยนตร์ทหานบกเป็นสถานที่ประวัติศาสตร์ และศิลปกรรมที่สำคัญแห่งหนึ่งของจังหวัดลพบุรี ซึ่งเป็นสถานที่ทีสร้างขึ้นโดยมติคณะรัฐมนตรีเมื่อ พ.ศ. 2482 สมัยที่ท่านจอมพล แปลก พิบูลสงคราม เมื่อครั้งดำรงตำแหน่งนายกรัฐมนตรี เพื่อถูกสร้างให้เป็นรมณียสถานของเมืองลพบุรีรวมทั้งอาจจะใช้ประโยชน์เป็นที่ประชุมสภาได้หากเกิดเหตุขับขันของสงครามโลกและจำเป็นต้องย้ายเมืองหลวงมา ณ จังหวัดนี้ และมีรูปแบบสถาปัตยกรรมที่เป็นเอกลักษณ์ของยุคสมัย คือสถาปัตยกรรมแบบอารต์ เดโค ที่หาดูได้ยากในประเทศไทย ตลอดจนเป็นสถาปัตยกรรมโรงมหรสพที่ทันสมัยที่เก่าแก่ที่สุดของประเทศไทยรองจากโรงมหรสพเฉลิมกรุง อีกทั้งเป็นสถาปัตยกรรมอายุนานถึง 70 ปีแล้ว
ชมรมแดงชิคาโก
ชมรมแดงชิคาโก อยู่ในรัฐชิคาโก ในประเทศสหรัฐอเมริกา เป็นกลุ่มที่สนับสนุน นปช. ที่อยู่ในรัฐชิคาโก ในประเทศสหรัฐอเมริกา แกนนำชมรม คือ ปรีชา ชิคาโก ชมรมแดงชิคาโก ได้ให้ความช่วยเหลือการบริจาค กับกลุ่ม นปช. มาโดยตลอดของการชุมนุม พ.ศ. 2553
ล่าสุด ในวันที่ 19 กันยายน พ.ศ. 2553 ชมรมแดงชิคาโก ได้ออกมาเดินขบวนที่ พาร์คมิลเลนเนียม
เท็ด ดีบีอาซี จูเนียร์
ทีโอเดอร์ มาร์วิน ดิบิอาซี จูเนียร์ (Theodore Marvin DiBiase, Jr.) เกิด 8 พฤศจิกายน ค.ศ. 1982 อดีตนักมวยปล้ำอาชีพและนักแสดงาวอเมริกัน เป็นนักมวยปล้ำรุ่นที่ 3 ของตระกูล ลูกชายของตำนาน เดอะ มิลเลียน ดอลลาห์ แมน เท็ด ดีบีอาซี หลานปู่ของ "ดิ ไอรอน" ไมค์ ดีบีอาซี เป็นน้องชายของไมค์ ดีบีอาซี จูเนียร์ และเป็นพี่ชายของเบรตต์ ดีบีอาซี ซึ่งเหล่านี้ต่างเป็นนักมวยปล้ำอาชีพทั้งสิ้น
เท็ดเปิดตัว WWE ครั้งแรกในรอว์วันที่ 26 พฤษภาคม 2008 โดยทำท่าว่าจะมาท้าชิงแชมป์โลกแท็กทีมจากโคดี โรดส์และฮาร์ดคอร์ ฮอลลี‎ ในไนท์ออฟแชมเปียนส์ (2008)กับคู่แท็กทีมปริศนา จนวันนั้นมาถึงเขาก็เปิดตัวมาคนเดียวโดยบอกว่าคู่แทกทีมยังไม่มา และแมตช์ก็เริ่มขึ้น แต่โคดีก็เปิดเผยว่าเขาคือคู่ทีมคนใหม่ของเท็ดโดยการหักหลังฮอลลีเป็นแท็กทีมคู่ใหม่นามไพรซ์เลสส (Priceless)
ในปลายปี 2008 เท็ดและโคดีเสียแชมป์ให้กับซีเอ็ม พังก์และโคฟี คิงส์ตัน ในรอว์สัปดาห์ต่อมาได้ไปรบกวนการปล้ำของแรนดี ออร์ตันและซีเอ็ม พังก์ จึงโดนออร์ตันเตะเข้าที่ศีรษะและต้องพักปล้ำไปในบทโทรทัศน์ แต่อันที่จริงเขาต้องไปถ่ายภาพยนตร์เรื่อง เดอะ มารีน 2
เท็ดได้กลับมาในรอว์ วันที่ 12 มกราคม 2009 โดยทำทีว่าจะรุมออร์ตัน ที่มาทำร้ายเขาร่วมกับมานูและซิม สนูกกา สุดท้ายเขาก็ได้หักหลังมานูและซิม ไปเข้าร่วมทีมเดอะเลกาซีของออร์ตันกับโคดี ในไนท์ออฟแชมเปียนส์ (2009) เท็ดกับโคดีได้ชิงแชมป์แท็กทีมยูนิฟายด์กับทีมเจริ-โชว์ (บิ๊กโชว์และคริส เจริโค) แต่ก็ไม่สามารถคว้าแชมป์ได้
หลังจากร่วมกลุ่มกับแรนดี ออร์ตันมา 1 ปี เท็ดรู้สึกอยากจะเจริญก้าวหน้าในฐานะนักมวยปล้ำเดี่ยวบ้างซึ่งเขาเอาชนะมาร์ก เฮนรีแล้วเข้ารอบไปชิงแชมป์ WWE ในอิลิมิเนชั่น แชมเบอร์ (2010)แต่ไม่สำเร็จ หลังจากนั้นเขากับโคดีก็เปิดศึกกับออร์ตัน เรื่อยมาจนถึงเรสเซิลเมเนีย ครั้งที่ 26 เป็นแมตช์ 3 เส้าระหว่าสมาชิกเดอะเลกาซี ครั้งนั้นทำให้เขากับโคดีแตกคอกันและเป็นการยุติบทบาทของเลกาซี หลังจากร่วมกลุ่มกันมานานถึง 18 เดือน
เท็ดได้ย้ายไปอยู่สแมคดาวน์จากผลดราฟท์ 25 เมษายน 2011 ในสแมคดาวน์ได้เจอกับอดีตคู่แท็กทีมอย่างโคดี โรดส์แต่ก็แพ้ ในสแมคดาวน์ต่อมาเขาได้เปิดตัวพร้อมโคดี และถูกโคดีสั่งให้เอาถุงกระดาษมาครอบหัวตัวเอง จากนั้นก็ได้เปิดศึกท้าชิงแชมป์อินเตอร์คอนติเนนทัลกับโคดีในไนท์ออฟแชมเปียนส์ (2011) แต่ก็ไม่สามารถคว้าแชมป์มาได้ ก่อนเริ่มรายการไนท์ออฟแชมเปียนส์ (2012) เขาได้กลับมาเข้าร่วมปล้ำแบทเทิลรอยัลหาผู้ท้าชิงแชมป์ยูเอสอันดับ 1 แต่ก็ไม่ชนะ
วันที่ 26 สิงหาคม 2013 เขาได้ประกาศด้วยการถ่ายวิดีโอส่วนตัวแล้วอัพลงยูทูปและทวิตเตอร์ของเขา ว่าเขาตัดสินใจที่จะไม่ต่อสัญญากับทาง WWE แล้ว โดยบอกว่านี่เป็นการตัดสินใจของตัวเขาเอง และมันเป็นสิ่งที่ดีที่สุดสำหรับตัวเขาและครอบครัวในตอนนี้ เขาอยากจะใช้เวลาเลี้ยงดูลูกด้วยการเป็นพ่อที่ดี และอยากหาโอกาสทำงานอื่นๆ เท็ดบอกว่า ตลอดระยะเวลาที่ผ่านมาเขาได้มีประสบการชีวิตที่น่าอัศจรรย์กับทาง WWE พร้อมบอกด้วยว่าเขาจะคิดถึง WWE และคิดถึงแฟนๆเสมอ อย่างไรก็ดี เขาบอกว่าไม่ใช่ว่าเขาจะออกจากสมาคมไปแล้ว และจะไม่กลับมาอีกเลย หากแต่นี่คือสิ่งที่ตัวเขาต้องการ ณ เวลานี้ โดยเขาเลือกที่จะไปหางานหรือทำสิ่งอื่นๆ นอกวงการด้วยตัวของเขาเอง สัญญาของเขาได้หมดลงวันที่ 1 กันยายน 2013
ในปลายปี 2008 ดิบิอาซีได้ไปแสดง ภาพยนตร์ "เดอะ มารีน 2" ภาพยนตร์ภาคต่อของ WWE Studios โดยเขารับบท โจ ลินวูด นาวิกโยธินสหรัฐที่มาพักร้อนกับภรรยาในประเทศไทย แต่ภรรยาของเขาถูกผู้ก่อการร้ายจับเป็นตัวประกันพร้อมกับแขกในโรงแรม เขาจึงต้องบุกเข้าไปช่วยเหลือทุกคน
แยกจอมทอง
แยกจอมทอง () เป็นทางแยกบริเวณจุดบรรจบระหว่างถนนจอมทองกับถนนวุฒากาศ ในพื้นที่แขวงจอมทอง เขตจอมทอง กรุงเทพมหานคร ใกล้กับเชิงสะพานบางขุนเทียน
ตัวละครในหนูหิ่น อินเตอร์
ตัวละครในหนูหิ่น อินเตอร์ เป็นตัวละครการ์ตูนจากการ์ตูนไทยเรื่อง "หนูหิ่น อินเตอร์"
เพื่อนบ้านอยู่ข้างบ้านคุณมิลค์ จบวิศวะจากเมืองนอก เป็นคนเนื้อหอมทำให้มีหญิงสาวมาติดพันหลายราย แต่จริงๆแล้วชอบคุณมิลค์เพียงคนเดียว อุปนิสัยอ่อนโยน ใจดี เป็นสุภาพบุรุษ แต่ชอบทำท่ากะล่อนหัวงูเพื่อแหย่คุณมิลค์ สนิทสนมกับหนูหิ่น เนื่องจากหนูหิ่นเข้าใจว่าทอง คือ คนสวนข้างบ้าน และเป็นผู้ชายคนแรกที่หนูหิ่นหลงรัก แต่เมื่อรู้ว่าแท้จริงแล้วทองชอบพออยู่กับคุณมิลค์ ทำให้ความสัมพันธ์ของหิ่นกับทองเป็นแค่พี่ชายกับน้องสาวมีบุคคลที่หน้าตาเหมือนหนูหิ่นที่เคยทำให้เกิดเรื่องวุ่นๆมาแล้ว ดังนี้
ทรงนักเรียน
ทรงนักเรียน เป็นทรงผมสำหรับผู้ชายและผู้หญิง
บทความว่าด้วยเรื่องกฎทรงผม ของ ศ.ดร.นิธิ เอียวศรีวงศ์ จากหนังสือพิมพ์มติชนฉบับ 2 พฤศจิกายน 2550 มีคำตอบสรุปความได้ว่า ประเทศไทยรับทรงผมทรงนักเรียนทั้งเครื่องแบบต่าง ๆ จากประเทศญี่ปุ่นในช่วงสงครามโลกครั้งที่ 2 ซึ่งในช่วงสงครามนั้นเกิดเหาระบาดมาก ประชาชนจึงนิยมตัดผมสั้น
กระทรวงศึกษาธิการได้ออก แก้ไขเพิ่มเติมโดย ออกตามความใน ลงวันที่ 22 เมษายน พ.ศ. 2515 ในเรื่องเกี่ยวกับทรงผมที่ "ไม่เหมาะสมแก่สภาพของนักเรียน" กฎกระทรวงฉบับที่ 1 ระบุว่า 
กฎกระทรวงฉบับที่ 2 แก้ไขเป็น
ดังนั้นโรงเรียนต่าง ๆ จึงอาจมีระเบียบในเรื่องทรงผมที่แตกต่างกันได้ในรายละเอียด แต่ส่วนใหญ่นักเรียนชายมักจะให้ตัดผมสั้นเกรียน และนักเรียนหญิงมักจะให้ตัดผมสั้นในช่วงติ่งหูถึงปกเสื้อนักเรียน
การตัดผมด้านข้าง
การตัดผมด้านหลัง
การตัดผมบนศีรษะ
การตัดผมลบเหลี่ยมขอบและชั้น โดยเดินปัตตาเลี่ยน บนหวีตัดผม เพื่อลบเหลี่ยมขอบและชั้นรอบศีรษะให้กลมกลืน
บีมายเกสต์
บีมายเกสต์ () คือ โปรเจ็กต์อัลบั้มเพลงไทยสากล ที่รวบรวมศิลปินนักร้องระดับคุณภาพรุ่นกลาง และดารานักแสดงที่มีชื่อเสียงแต่มีความสามารถทางด้านการร้องเพลง มาร่วมงานกัน ภายใต้การนำของ เบญจพล เชยอรุณ เจ้าของค่ายเพลง ต่าล้าลา โดยมีอัลบั้มเพลงมาแล้ว 4 ชุด (ไม่นับอัลบั้มพิเศษ) ตั้งแต่ปี พ.ศ. 2549 ถึงปัจจุบัน
เป็นอัลบั้มชุดแรกของโปรเจ็กต์ วางจำหน่ายปี พ.ศ. 2549 โดยมีนักร้อง 6 คนที่มาร่วมงาน ได้แก่ เบญจพล เชยอรุณ(กอล์ฟ), แตง ปาริฉัตร เจ้าของเสียงร้องเพลง แกล้งรัก จากอัลบั้ม โชว์รูม, วัลลภ มณีคุ้ม หรือ มัม ลาโคนิค เจ้าของเสียงร้องต้นฉบับเพลง เติมใจให้กัน, นรีกระจ่าง คันธมาส(จุ๋ม) อดีตนักร้องวงโคโค่แจ๊ซ, สมประสงค์ สิงหวนวัฒน์(ตั้ม) อดีตสมาชิกวงเดอะ เซนท์ นักร้องในกลุ่ม 18 กะรัต ศิลปินเดี่ยวเจ้าของเพลงฮิต ช่างไม่รู้เลย ที่เก่าที่ฉันยืน และ เมทนี บุรณศิริ(นีโน่) นักแสดง อดีตนักร้องเจ้าของเพลง คนขี้เหงา
ในอัลบั้มชุดนี้ส่วนใหญ่เป็นเพลงที่แต่งขึ้นใหม่ ยกเว้นบางเพลงที่เคยบันทึกเสียงมาก่อนในอัลบั้มต่างๆ ของค่ายต่าล้าลา โดยมีเพลง "ความลับ" ที่ได้รับความนิยมอย่างมาก และตัวผู้ร้อง คือ มัม ก็กลับมามีชื่อเสียงอีกครั้งหนึ่ง
รายชื่อเพลง
เป็นอัลบั้มลำดับที่ 2 วางจำหน่ายปี พ.ศ. 2550 โดยมีนักร้องจากอัลบั้มชุดที่แล้วเกือบทั้งหมด ขาดเพียง นีโน่ ซึ่งติดภารกิจเรื่องครอบครัว โดยยังได้เพิ่มนักร้องเข้ามาอีก 2 คน คือ รวิวรรณ จินดา(อุ้ย) อดีตนักร้องยอดเยี่ยมเพลงสากล ปี 2527 จากสยามกลการ เจ้าของเพลงฮิต พี่ชายที่แสนดี และ กรรชัย กำเนิดพลอย(หนุ่ม) นักแสดง และพิธีกรชื่อดัง โดยกรรชัยได้ร้องเพลงใหม่ คือ "รักเธอมากกว่าเดิม" จนพอเป็นที่รู้จัก และในอัลบั้มชุดนี้มีทั้งเพลงใหม่และเพลงเก่าจากยุค 1980-1990 คละเคล้ากันไป
รายชื่อเพลง
วางจำหน่ายปี พ.ศ. 2551 มีนักร้องร่วมงานถึง 9 คน จากชุดที่ 1- 2 และนักร้องที่เพิ่มอีกคน คือ วิยะดา โกมารกุล ณ นคร(ตุ๊ก) นักร้องคุณภาพเจ้าของเพลงฮิต เพียงแค่ใจเรารักกัน ในอัลบั้มชุดนี้มีทั้งเพลงร้องเดี่ยว ร้องรวม ร้องหมู่ชาย และ ร้องหมู่หญิง
รายชื่อเพลง
เป็นอัลบั้มที่จัดทำขึ้นเพื่อฉลองครบรอบ 8 ปีของค่ายต่าล้าลา วางจำหน่ายปี พ.ศ. 2553 โดยมีนักร้องมาร่วมงานในครั้งนี้ถึง 13 คน จากอัลบั้มที่ผ่านมา 8 คน และนักร้องใหม่อีก 5 คนซึ่งล้วนเคยออกอัลบั้มเพลงของตนเองมานานแล้ว คือ เจสัน ยัง อดีตนักร้องวัยรุ่นเจ้าของเพลง ตะโกนบอกฟ้า คิดถึงกันบ้างไหม, ศรีพรรณ ชื่นชมบูรณ์(อ้น) นักแสดง พิธีกร อดีตสมาชิกทีนทอล์ก, ภัทรพล ศิลปาจารย์(พอล) นักแสดง พิธีกร นักธุรกิจ, สมพล ปิยะพงศ์สิริ(ไก่) ดีเจอารมณ์ดี และ ญาณี จงวิสุทธิ์(ตุ๊ก) นักแสดง และพิธีกรตลอดกาล ที่ได้โอกาสร้องเพลงเพื่อออกอัลบั้มชุดนี้อย่างจริงจัง
รายชื่อเพลง
แสดงสดวันที่ 14 กรกฎาคม พ.ศ. 2550 ณ บางกอกฮอลล์ สวนลุมไนท์บาซาร์
วางจำหน่าย ปี พ.ศ. 2551
อัลบั้มรวมผลงานเพลงในรอบ 20 ปีการทำงานของ กอล์ฟ เบญจพล วางจำหน่ายปี พ.ศ. 2552
Be My Golf
Be My Guest
แสดงสดวันที่ 12 ธันวาคม พ.ศ. 2553 ณ อิมแพ็คอารีนา เมืองทองธานี
ไอ้หนุ่มซินตึ๊ง
ไอ้หนุ่มซินตึ๊ง (; ) หรือในชื่อสำหรับเวอร์ชันอเมริกา ฟิสท์ออฟฟิวรี่ () เป็นภาพยนตร์แอ็คชั่นของฮ่องกง จัดฉายขึ้นครั้งแรกในปี ค.ศ. 1971 โดยเป็นภาพยนตร์ฟอร์มใหญ่เรื่องแรกของบรูซ ลี ซึ่งสถานที่ถ่ายทำอยู่ในประเทศไทยตลอดทั้งเรื่อง นับเป็นภาพยนตร์ที่ประสบความสำเร็จอย่างสูง ส่งผลให้บรูซลีมีชื่อเสียง และโด่งดังที่สุดในยุคนั้น
เฉาอัน ชายหนุ่มชาวจีนแผ่นดินใหญ่ เดินทางมายังประเทศไทย เพื่อเริ่มต้นชีวิตใหม่ เขาพักอาศัยอยู่กับลุงและเหล่าคนงานในโรงงานผลิตน้ำแข็งของเถ้าแก่หาว และแล้วเมื่อได้มีเหตุการณ์น้ำแข็งแตก ก็ได้พบว่ามียาเสพติดซ่อนอยู่ข้างใน ที่ซึ่งแท้จริงแล้ว โรงงานแห่งนี้เป็นเพียงฉากบังหน้าของการลักลอบขนยาเสพติดที่นำโดยเถ้าแก่หาว พวกคนงานต่างปฏิเสธที่จะให้ความร่วมมือ พวกเขาจึงถูกสังหารและทำลายหลักฐาน
ครั้นเมื่อลูกพี่ลูกน้องสองคนได้รับการส่งไปยังบ้านของเถ้าแก่หาวก็ได้ถูกสังหาร และเหล่าชายฉกรรจ์ได้ก่อการจลาจลที่โรงงาน เพื่อบรรเทาความตรึงเครียด จึงได้มีการแต่งตั้งให้เฉาอันขึ้นเป็นหัวหน้า พร้อมกับจัดหาเครื่องดื่มและสาว ๆ ให้ ครั้นเมื่อผู้หญิงคนหนึ่งได้บอกความจริงแก่เฉาอัน เขาก็ได้เข้าไปในโรงงานในเวลากลางคืน และได้พบกับร่างที่ไร้วิญญาณของลูกพี่ลูกน้อง แล้วเขาก็ถูกพบตัวโดยเหล่าแก๊งอันธพาล
เฉาอันได้ทำการต่อสู้เพื่อหาทางออก และได้สังหารลูกชายของเถ้าแก่หาว เมื่อเขากลับถึงบ้าน เขาก็พบว่าทั้งครอบครัวของเขาได้ถูกฆ่าตาย และเขาได้ตั้งใจที่จะล้างแค้นด้วยการกำจัดเถ้าแก่หาวในการต่อสู้ครั้งสุดท้าย หลังจากนั้นเขาก็ได้ยอมมอบตัวกับทางตำรวจไทย ที่ได้เดินทางมาถึงหลังจากที่เขาได้โค่นล้มเจ้านายใหญ่ลง
เรือลาดตระเวนชั้นติคอนเดอโรกา
เรือลาดตระเวนชั้นติคอนเดอโรกา (อังกฤษ : Ticonderoga class cruiser) เป็นชั้นเรือรบหนึ่งในประเภทเรือลาดตระเวนติดอาวุธนำวิถีกองทัพเรือสหรัฐอเมริกา ได้รับอนุมัติการสร้างครั้งแรกในปี พ.ศ. 2521 เรือในชั้นนี้ติดตั้งระบบเรดาร์เฟสอาร์เรย์ แผนแบบแรกเริ่มกำหนดให้เป็นเพียงชั้นเรือพิฆาต ต่อมาได้รับการพัฒนาปรับปรุงเพิ่มขีดความสามารถในการปฏิบัติการรบให้ทันสมัยขึ้น โดยติดตั้งระบบปฏิบัติการรบเอจีส และระบบเรดาห์เอเอ็น/เอสพีวาย 1 ทำให้เรือในชั้นนี้ได้รับการยกระดับจากชั้นเรือพิฆาตติดอาวุธนำวิถี (DDG) มาเป็นเป็นเรือลาดตระเวนติดอาวุธนำวิถี (CG)
เรืองทั้งหมด 27 ลำ สร้างโดยอู่ต่อเรืออินกัลส์ และอู่ต่อเรือบาธไอรอนเวิร์ค (BIW) เรือทุกลำในชั้นติคอนเดอโรกา (ยกเว้นเรือ ยูเอสเอส โทมัส เอส. เกตส์) ตั้งชื่อตามเหตุการณ์การรบในประวัติศาสตร์สหรัฐอเมริกาที่สำคัญ ทั้งนี้อย่างน้อยมีเรือ 12 ลำ นำชื่อของเรือบรรทุกเครื่องบินสหรัฐอเมริกาที่เคยประจำการในสมัยสงครามโลกครั้งที่สองมาตั้งใหม่อีกครั้ง เช่น ติคอนเดอโรกา, คาวเพนส์, แอนซิโอ, ยอร์กทาวน์, วัลเลย์ ฟอร์ก, บังเกอร์ ฮิลล์, แอนธีแธม, ซาน จาซินโต, เลค แชมเพล์น, ฟิลิปปินส์ ซี, พรินซ์สตัน, มอนเทอเรย์, และ เวลลา กัลฟ์
เพลงเรื่อง
เพลงเรื่องคือเพลงที่บรรเลงเป็นชุด โดยนำเพลงที่มีลักษณะใกล้เคียงกันหลายๆเพลง มาบรรเลงติดต่อกัน เพลงเรื่องต่างจากเพลงตับตรงที่เพลงเรื่องไม่มีเนื้อร้องเลย
โครงสร้างของเพลงเรื่องนั้นมักจะเริ่มบรรเลงด้วยเพลงช้า เพลงเร็ว แล้วก็ออกเพลงลาเป็นอันดับสุดท้าย(เพลงลาจะใช้บรรเลงในวงปี่พาทย์)
เพลงเรื่องส่วนใหญ่ใช้ในงานพิธีต่างๆเช่น เพลงเรื่องนางหงส์ใช้ในงานศพ เพลงเรื่องฉิ่งพระฉันใช้บรรเลงตอนพระฉันภัตตาหาร
วรเชษฐ เขียวจันทร์
วรเชษฐ เขียวจันทร์ เกิดเมื่อ เกิดเมื่อวันที่ 11 กันยายน พ.ศ. 2521ที่จังหวัดพัทลุง จบการศึกษาระดับอุดมศึกษาจากคณะบริหารบริหารธุรกิจ มหาวิทยาลัยรามคำแหง และกำลังศึกษาในระดับปริญญาโท สาขาวิชามานุษยวิทยา คณะสังคมวิทยาและมานุษยวิทยา มหาวิทยาลัยธรรมศาสตร์
วรเชษฐ เขียวจันทร์ เป็นคนพัทลุงโดยกำเนิด สมัยในวิทยาลัยเทคนิคพัทลุง เป็นเด็กช่างไฟฟ้ากำลัง ทั้ง ปวช. และ ปวส. ในระหว่างนั้นมีโอกาสได้ใช้คำนมหน้าว่าเด็กวัด ทีวัดปรางหมู่ใน หลังจากเรียนจบก็เข้ามาศึกษาต่อที่กรุงเทพฯ ในระดับปริญญาตรี ตอนนั้นทำงานที่บริษัท ดิจิตอลออนป้า จำกัด ไปด้วยจนจบการศึกษา แล้วเข้าทำงานที่มูลนิธิกระจกเงา ในตำแหน่งหัวหน้าศูนย์ข้อมูลคนหายเพื่อต่อต้านการค้ามนุษย์และหัวหน้าโครงการรณรงค์ยุติธุรกิจเด็กขอทาน ทำงานอยู่นานเกือบ 5 ปีจึงได้ลาออกมาศึกษาต่อในระดับปริญญาโท ที่มหาวิทยาลัยธรรมศาสตร์
ชีวิตเริ่มหันเข้าสู่วงการงานเขียน เริ่มต้นจากหนังสือเล่มที่ 1 คือ หนังสือ เด็ก(แนว)วัด เป็นหนังสือบอกเล่าเรื่องราวชีวิตเด็กวัดในวัยเด็กของผู้เขียนเองและพิมพ์เอง รายได้จากยอดจำหน่ายบริจาคเข้ากองทุนพระครูวินัยคณานุสิฐ (อดีต) วัดปรางหมู่ใน ตำบลปรางหมู่ ตีพิมพ์เมื่อปี 2548 จากความฝันว่าอยากมีสำนักพิมพ์เล็กๆ เป็นของตนเอง ตามกำลังทรัพย์และความสามารถอันน้อยนิด จึงเริ่มก่อตั้งสำนักพิมพ์ขึ้นมาที่ใช้ชื่อว่า สำนักพิมพ์ปิ่นโต พับลิชชิ่ง ซึ่งปัจจุบันคือ บริษัท ปิ่นโตครีเอชั่น จำกัด
นอร์ทธรอป กรัมแมน
นอร์ทธรอป กรัมแมน คอร์ปอเรชัน เป็นบริษัทสัญชาติสหรัฐอเมริกา ดำเนินธุรกิจเกี่ยวกับอากาศยานทางการทหาร การต่อเรือรบ และเทคโนโลยีทางการทหาร ก่อตั้งขึ้นในปี 1994 จากการควบรวมกิจการของบริษัท นอร์ทธรอปและบริษัทกรัมแมน เข้าด้วยกัน
ในปี 2010 นอร์ทธรอป กรัมแมน เป็นบริษัทที่มีสัญญาการจัดซื้ออาวุธอยู่ในอันดับที่ 4 ของโลก มีพนักงานทั่วโลกกว่า 120,000 คน มีสำนักงานใหญ่ตั้งอยู่ในเขตเซนจูรีซิตี้ เมืองลอสแอนเจลิส รัฐแคลิฟอร์เนีย ในปี 2010 ได้รับการจัดอันดับอยู่ในอันดับที่ 61 ในประเภทบริษัทอุตสาหกรรมในสหรัฐอเมริกาจากนิตยสารฟอร์จูน
อู่ต่อเรือนอร์ทธรอปกรัมแมนนิวพอร์ตนิวส์ เป็นอู่ต่อเรือเดียวที่ต่อเรือบรรทุกเครื่องบินของกองทัพเรือสหรัฐอเมริกา และเป็นอู่เดียวที่มีขีดความสามารถในการต่อเรือบรรทุกเครื่องบินชั้นนิมิตซ์ และเรือบรรทุกเครื่องบินชชั้นใหม่ล่าสุดอย่างชั้นเจอรัลด์ อาร์. ฟอร์ด และเป็นหนึ่งในสองบริษัทที่สามารถต่อเรื่อดำน้ำพลังงานนิวเคลียร์ของสหรัฐอเมริกา
นอกจากนี้ยังมีหน่วยงานย่อยได้แก่ นอร์ทธรอป กรัมแมน ชิป ซิสเท็มส์ ในการต่อเรือสนับสนุนการยกพลขึ้นบก และเรือรบ เรือสินค้าพาณิชย์ และเรืออื่นๆ เช่น เรือตัดน้ำแข็ง เรือบรรทุกน้ำมัน เรือบรรทุกสินค้า โดยร่วมมือกับ SAIC (Science Applications International Corporation) นอกจากนี้ยังมีบริการงานออกแบบทางวิศวกรรมและสถาปัตยกรรมทางเรือ และการซ่อมบำรุงรักษาเรือ
หน่วยงานย่อยเกี่ยวกับอากาศยานและระบบการบิน ผลิตอากาศยานสำหรับสหรัฐอเมริกาปละชาติอื่นๆทั่วโลก เช่น เครื่องบินทิ้งระเบิดทางยุทธศาสตร์ บี-2 สปิริต, เครื่องบินสอดแนม อี-8 จอยต์ สตารส์, อาร์คิว-4 โกลบอลฮ็อก, เครื่องบินฝึกความเร็วเหนือเสียง ที-38 ทาลอน , อาร์คิว-5 ฮันเตอร์ ของกองทัพบกสหรัฐ นอกจากนี้กองทัพเรือสหรัฐยังมี เป้าลวง บีคิวเอ็ม-74 ชูการ์, ซี-2 เกรย์ฮาวน์, อี-2 ฮ็อคอาย, อีเอ-6บี โพรวเลอร์ ผลิตชิ้นส่วนหลักของเครื่องบินขับไล่ เอฟ/เอ-18 ฮอร์เน็ท, เอฟ/เอ-18อี/เอฟ ซูเปอร์ฮอร์เน็ท และเครื่องบินอื่นๆ เช่น เอฟ-5, ที-38 
นอกจากนี้ยังผลิตดาวเทียม และจรวดขนส่งอวกาศ ให้กับองค์การนาซ่า และกองทัพอากาศสหรัฐ ร่วมคิดค้นวิจัยเลเซอร์พลังงานสูงร่วมกับโบอิงสำหรับ ต้นแบบเครื่องบิน โบอิงวายเอเอล-1
ฝ่ายวิจัยและพัฒนานอร์ทธรอป กรัมแมน อิเล็กทริค ซิสเท็มส์ คิดค้นและพัฒนาระบบเรดาร์ตรวจจับหลากหลายประเภท เช่น ระบบเรดาร์ป้องกันภัยทางอากาศ ซี41 ระบบเรดาร์ตรวจับทางยุทธวิธี เช่น ระบบเรดาร์ AN/APG-68 และ AN/APG-80 ซึ่งเป็นระบบเรดาร์ควบคุมการบินของเครื่องบินขับไล่ เอฟ-16 ไฟทิงฟอลคอน, ระบบเรดาร์สมรรถนะสูง AN/APG-77 สำหรับเครื่องบินขับไล่ เอฟ-22 แร็พเตอร์, เรดาร์ AN/APG-81 และ AN/AAS-37 สำหรับ เอฟ-35 ไลท์นิ่ง 2, เรดาร์ APQ-164 สำหรับเครื่องบินทิ้งระเบิด บี-1 แลนเซอร์ และระบบเรดาร์สำหรับเครื่องบินแจ้งเตือนและควบคุมภัยทางอากาศล่วงหน้า (AWACS)
อาแล็ง จาลานี
อาแล็ง จาลานี () หรือที่รู้จักกันในชื่อ อลัน เอ็นกาลานี่ หรือ อาเลน นากาลานิ เจ้าของฉายา เดอะแพนเธอร์ เกิดวันที่ 7 กรกฎาคม ค.ศ. 1975 ที่ประเทศแคเมอรูน เป็นนักมวยไทยแชมเปี้ยนโลกสองสมัยชาวฮ่องกง
อาแล็ง จาลานี เคยเป็นบอดี้การ์ดให้กับบุคคลระดับวีไอพีรวมทั้งบุคคลระดับสูงในไอวอรีโคสต์มาก่อนที่จะย้ายมาอยู่ในฮ่องกง ซึ่งได้กลายมาเป็นผู้มีชื่อเสียงของที่นี่ เขามีชื่อเสียงในด้านการฝึกฝนที่โหดร้ายภายใต้การดูแลที่กวดขันให้เน้นความรุนแรงและดุดัน
อาแล็งสามารถเอาชนะในการต่อสู้ของแทบทุกครั้งด้วยการชนะน็อคฝ่ายตรงข้าม แม้จะมีลักษณะกล้ามเนื้อที่ใหญ่โต แต่อาแล็งผู้ได้รับฉายาเดอะแพนเธอร์ก็มีความยืดหยุ่นทางด้านกล้ามเนื้อได้อย่างเหลือเชื่อ และยังได้รับการโหวตใน "Le Monde du Muscle" ในฐานะหนึ่งในนักชกรุ่นเฮฟวี่เวทที่มีความรวดเร็วมากที่สุดในโลก
เขามีท่าโจมตีประจำตัวที่เรียกว่า "เดอะแพนเธอร์ ไฮคิก" ซึ่งได้เสริมประสิทธิภาพได้เป็นอย่างดีในอาชีพการต่อสู้ของเขา เมื่อเร็วๆนี้ เขาได้เริ่มเป็นที่เลื่องลือในยูทูบรวมถึงข่าวที่โด่งดังเกี่ยวกับการเริ่มต้นในเค-วัน
ในปัจจุบันอาแล็งได้ทำการฝึกฝนที่สถาบันการต่อสู้แบบผสมผสานซึ่งตั้งอยู่ในฮ่องกง เขามีแผนที่จะแข่งขันในรายการ เค-วัน ไฟท์ติ้งแชมเปี้ยนชิป ซึ่งอาจเป็นการย้ายเป้าหมายสู่การแข่งขันในรายการ อุลติเมท ไฟท์ติ้งแชมเปี้ยนชิป (UFC) ในโอกาสต่อไป
อาแล็งได้เริ่มเรียนยูโดตั้งแต่อายุหกขวบ โดยการสนับสนุนจากพ่อของเขา อาแล็งเริ่มออกแสดงความสามารถพิเศษนี้ในช่วงต้นของชีวิต เขาชนะการแข่งขัน แบ็ค-ทู-แบ็ค จูเนียร์ ในแคเมอรูนรวมไปจนถึงทั่วแอฟริกา ในเบื้องต้นเขาได้รับอิทธิพลจากแม่ของเขา ผู้ซึ่งมีความรักในกีฬาและมีความต้องการที่จะให้ลูกของเธอเรียนรู้ด้านระเบียบวินัยและมุ่งเน้นการใช้พละกำลังไปในทางที่ถูกต้อง
อาแล็งได้เรียนรู้อย่างต่อเนื่องทั้งในศาสตร์ของยูโด, โชโตกันคาราเต้, ซาวัท, ฟูล-คอนแท็ค คิกบ็อกซิ่ง, โคชิกิคาราเต้, มวยไทย, เคียวคุชินคาราเต้ และบราซิลเลี่ยน ยูยิสสู โดยได้รับสายดำเป็นส่วนใหญ่ของในแต่ละสาขาวิชา
เว็บพี
เว็บพี (WebP) เป็นรูปแบบการบีบอัดแฟ้มภาพทั้งแบบสูญเสียและแบบไม่สูญเสีย รูปแบบใหม่ พัฒนาและนำเสนอโดยกูเกิล เพื่อใช้สำหรับแสดงภาพถ่ายในเวิลด์ไวด์เว็บ มีขนาดแฟ้มที่เล็กกว่า JPEG เพื่อให้สามารถโหลดภาพได้เร็วขึ้น และเพิ่มความเร็วในการใช้งานอินเทอร์เน็ต
รูปแบบ WebP พัฒนาขึ้นมาจากรูปแบบ RIFF (Resource Interchange File Format) โดยกูเกิลได้ประกาศการสนับสนุนรูปแบบไฟล์ใหม่นี้ผ่านทางเว็บล็อกของเว็บเบราว์เซอร์โครเมียม เมื่อวันที่ 30 กันยายน พ.ศ. 2553 และจะใช้งานได้ในกูเกิล โครม เวอร์ชันต่อจากนั้น
ทัศน์วรรณ เสนีย์วงศ์ ณ อยุธยา
ทัศน์วรรณ เสนีย์วงศ์ ณ อยุธยา หรือ ทัศน์วรรณ เสนีย์วงศ์ มีชื่อเล่นว่า โย มีชื่อจริงว่า ภิญโญ เสนีย์วงศ์ เป็นนักแสดงหญิงรุ่นใหญ่ในวงการบันเทิงไทย เกิดที่จังหวัดสระบุรี เข้าวงการครั้งแรกเมื่อ 2515 โดยมีละครเรื่องแรก คือ แม่อายสะอื้น รับบท ช่อเอื้อง ปัจจุบันมีผลงานการแสดงอย่างต่อเนื่อง
ทัศน์วรรณ มีบุตรสาวที่เกิดกับสรพงษ์ ชาตรี นักแสดงชายรุ่นใหญ่ 1 คน คือ ขวัญ พิมพ์อัปสร เทียมเศวต
เรียงลำดับการแสดงจากอดีตไปยังปัจจุบัน
สำนักงานอัยการสูงสุด (ประเทศไทย)
สำนักงานอัยการสูงสุดแห่งราชอาณาจักรไทย เป็นสำนักงานส่วนราชการขององค์กรอัยการ เป็นอิสระ ไม่อยู่ในบังคับหรือสังกัดกระทรวงใด มีที่ตั้งอยู่ที่ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารราชบุรีดิเรกฤทธิ์ เลขที่ 120 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร มีหน้าที่เกี่ยวกับการดำเนินคดีอาญาทั้งปวง ดำเนินคดีแพ่ง และให้คำปรึกษาด้านกฎหมายแก่รัฐบาลและหน่วยงานของรัฐ ตามที่กฎหมายกำหนด ให้เป็นอำนาจหน้าที่ของพนักงานอัยการ หรือสำนักงานอัยการสูงสุด
สำนักงานอัยการสูงสุด มีหน้าที่หลักตามพระราชบัญญัติองค์กรอัยการและพนักงานอัยการ พ.ศ. 2553 ตามมาตรา 23 สำนักงานอัยการสูงสุด นอกจากมีอำนาจและหน้าที่เกี่ยวกับงานธุรการและงานวิชาการ เพื่อสนับสนุนและอำนวยความสะดวกให้แก่พนักงานอัยการแล้ว ให้มีอำนาจและหน้าที่ ดังต่อไปนี้
ในการตรวจร่างสัญญาตาม (2) และ (3) ให้สำนักงานอัยการสูงสุดมีหน้าที่รักษาประโยชน์ของรัฐ ในการนี้สำนักงานอัยการสูงสุดมีหน้าที่รายงานรัฐบาล หรือหน่วยงานของรัฐตาม (2) หรือนิติบุคคลตาม (3) ที่เป็นคู่สัญญาให้ทราบถึงข้อที่ควรปรับปรุงหรือแก้ไขให้สมบูรณ์ ข้อเสียเปรียบหรือข้อที่อาจก่อให้เกิดความเสียหายแก่รัฐ
รายชื่อรางวัลทางการศึกษานานาชาติของไดซะกุ อิเกะดะ
นี้คือรางวัลทางการศึกษานานาชาติของ ดร.ไดซะกุ อิเกะดะ ประธานสมาคมสร้างคุณค่าสากล และนายกสมาคมกิตติมศักดิ์ของสมาคมสร้างคุณค่า ซึ่งในปัจจุบันดร.ไดซะกุ อิเกะดะเป็นบุคคลที่ได้รับรางวัลทางการศึกษามากที่สุดในโลก (พ.ศ. 2553)
มาดามทุซโซต์ กรุงเทพฯ
พิพิธภัณฑ์หุ่นขี้ผึ้งมาดามทุซโซ กรุงเทพฯ เป็นพิพิธภัณฑ์หุ่นขี้ผึ้งในเครือมาดามทุซโซต์ โดยเมอร์ลิน เอนเตอร์เทนเมนต์ กรุ๊ป ตั้งอยู่บนชั้น 4 และ 5 สยามดิสคัฟเวอรี่เซ็นเตอร์ นับเป็นพิพิธภัณฑ์ในเครือลำดับที่สิบ และเป็นแห่งที่สามในทวีปเอเชีย ต่อจากฮ่องกง เซี่ยงไฮ้ และเป็นแห่งแรกในเอเชียตะวันออกเฉียงใต้ โดยได้เปิดให้เข้าชมอย่างเป็นทางการในวันที่ 4 ธันวาคม 2553
มาดามทุซโซ กรุงเทพฯ จัดแสดงหุ่นขี้ผึ้ง โดยช่างปั้นจากสาขาใหญ่ลอนดอน ประกอบด้วย ห้องพระบรมราชวงศ์ไทย ที่ได้รับพระบรมราชานุญาตให้ปั้นพระรูปหุ่นขี้ผึ้ง สมเด็จพระมหิตลาธิเบศร อดุลยเดชวิกรม พระบรมราชชนก และ สมเด็จพระศรีนครินทราบรมราชชนนี นอกจากนี้ ยังมีหุ่นขี้ผึ้งบุคคลสำคัญจากหลากหลายวงการทั้งไทยและต่างประเทศ รวมประมาณ 80 หุ่น
จอห์น สเตโมส
จอห์น ฟิลลิป สเตโมส () เกิดเมื่อวันที่ 19 สิงหาคม ค.ศ. 1963 เป็นนักแสดงชาวอเมริกัน เป็นที่รู้จักในงานแสดงทางโทรทัศน์ โดยเฉพาะอย่างยิ่งกับบทบาท เจสซี แคตโซโพลิส ในซิตคอมทางช่องเอบีซีเรื่อง "Full House" ตั้งแต่รายการได้ยกเลิกไปในปี 1995 สเตโมสได้แสดงในภาพยนตร์โทรทัศน์และซีรีส์หลายเรื่อง ตั้งแต่ปี ค.ศ. 2006 to 2009 สเตโมสแสดงในซีรีส์เกี่ยวกับแพทย์ทางช่องเอ็นบีซีเรื่อง "ER" รับบทเป็น ดร. โทนี เกตส์ ในเดือนกันยายน ค.ศ. 2009 เขารับบทเป็นอัลเบิร์ตในละครบรอดเวย์เรื่อง "Bye Bye Birdie"
โรงเรียนมักกะสันพิทยา
โรงเรียนมักกะสันพิทยา เป็นโรงเรียนสังกัดสำนักงานคณะกรรมการการศึกษาขั้นพื้นฐาน เขตการศึกษา กรุงเทพมหานครเขต 1 กระทรวงศึกษาธิการ เปิดสอนตั้งแต่ชั้นมัธยมศึกษาปีที่ 1 ถึง 6 ถือกำเนิดจาก โรงเรียนการรถไฟอนุกูลศึกษา ตั้งโดยกลุ่มพนักงานการรถไฟแห่งประเทศไทยในปีพุทธศักราช 2502 ในระยะเริ่มแรกเปิดสอนตั้งแต่ชั้น ป.1 ถึง ป.7
ทำเนียบผู้บริหาร โรงเรียนมักกะสันพิทยา
1. นายประยูร สระน้ำ พ.ศ. 2519-พ.ศ. 2523 
2. นายกนก จันทร์ขจร ผู้อำนวยการ พ.ศ. 2523- พ.ศ. 2532 
3 นายสมพงษ์ ปุยพลทัน ผู้อำนวยการ พ.ศ. 2532-พ.ศ. 2534
4 นายจารึก อะยะวงศ์ ผู้อำนวยการ พ.ศ. 2534-พ.ศ. 2537
5. นางสาวอรุณี นาคทัด ผู้อำนวยการ พ.ศ. 2537-พ.ศ. 2540
6. นายยอร์ช เสมอมิตร ผู้อำนวยการ พ.ศ. 2540-พ.ศ. 2542
7. นายสรายุทธ ฟูทรัพย์นิรันดร์ ผู้อำนวยการ พ.ศ. 2542-พ.ศ. 2543
8. นางอัสนี ณ ระนอง ผู้อำนวยการ พ.ศ. 2544-พ.ศ. 2548
9. นางวรรณี บญประเสริฐ ผู้อำนวยการ พ.ศ. 2548-พ.ศ. 2551
10. นางตรีสุคนธ์ จิตต์สงวน ผู้อำนวยการ พ.ศ. 2551-พ.ศ. 2554
11. นายจรัสฤทธิ์ กลิ่นสุวรรณ ผู้อำนวยการ พ.ศ. 2554-2557
12. นายกรวิทย์ เลิศศิริโชติ ผู้อำนวยการ พ.ศ. 2557-2558
13. นางคนึงนาถ จันทวงษ์ ผู้อำนวยการ พ.ศ. 2558-ปัจจุบัน
846/17 ถนนเพชรบุรี แขวงมักกะสัน เขตราชเทวี กรุงเทพมหานคร 10400
เว็บไซต์โรงเรียนมักกะสันพิทยา
เว็บไซต์โรงเรียนมักกะสันพิทยา
แมตต์ แลนเทอร์
แมตทิว แม็กเคนดรี "แมตต์" แลนเทอร์ () เกิดเมื่อวันที่ 1 เมษายน ค.ศ. 1983 เป็นนักแสดงชาวอเมริกัน อดีตดาราทางรายการเรียลลิตี้และเป็นนายแบบ เขามีผลงานที่เป็นที่รู้จักใน "Commander in Chief", "90210", "", "Disaster Movie" , "Sorority Row" และ "Vampires Suck"
แลนเทอร์ร่วมแสดงในซีรีส์ "90210" กับบทเลียม คอร์ต ในฤดูกาลที่ 1 ก่อนที่จะเป็นนักแสดงหลักในฤดูกาลที่ 2 เป็นต้นไป
จอสส์ วีดอน
โจเซฟ ฮิล "จอสส์" วีดอน () เกิดเมื่อวันที่ 23 มิถุนายน ค.ศ. 1964 เป็นนักเขียนบท ผู้อำนวยการสร้าง ผู้กำกับ ในบางครั้งเป็นนักประพันธ์เพลงและนักแสดง เขาก่อตั้งบริษัท มูแทนต์เอนีมีโพรดักชันส์ เขาเป็นที่รู้จักในฐานะเป็นผู้สร้างและโชว์รันเนอร์ ซีรีส์โทรทัศน์อย่าง "Buffy the Vampire Slayer" (1997–2003), "Angel" (1999–2004), "Firefly" (2002) และ "Dollhouse" (2009–2010) เขายังเป็นที่รู้จักในการทำงานด้านภาพยนตร์ สื่อออนไลน์
ตำบลหนองโน (อำเภอเมืองสระบุรี)
ตำบลหนองโน เป็นตำบลหนึ่งในอำเภอเมืองสระบุรี จังหวัดสระบุรี
สมัยก่อนพื้นที่บริเวณนี้เต็มไปด้วยแหล่งน้ำต่าง ๆ มากมาย ได้แก่ ห้วย หนอง บึง ซึ่งมีบึงที่สำคัญคือ บึงหนองโน เป็นบึงที่มีขนาดใหญ่ที่สุด ในบริเวณบึงจะมีดอกโสนขึ้นอยู่มากมาย สันนิษฐานว่าทำให้มีผู้เรียกที่บริเวณนี้กันว่า "หนองโสน" ซึ่งภาษาไทย-ยวนจะออกเสียงว่า "หนอง-โหน" ต่อมาคำเรียกจึงกลายเป็น "หนองโน" ข้อสันนิษฐานต่อมาคือเป็นเชิงพื้นแม้ว่าจะเป็นบึงใหญ่แต่ในช่วงฤดูแล้งก็จะน้ำก็จะแห้งจนถึงก้นบึงหลายคราวทำให้เห็นเนินดินเล็กเมือแรกเริ่มจากนั้นจะมีขนาดใหญ่ขึ้นทุกปีหลังปี เกิดที่เนินดินกลางบึงนั้นแลเห็นคล้ายหัวโนจึงเรียกว่าบึงหนองโนในบ้างคน ต่อมามีการสร้างวัดหนองโนใต้ที่เนินดินก็มีต้นไมยราบและสมอไทยเกิดขึ้นทับถมกันหลายปีจนเนินกินมีลักษระเป็นเกาะกลางน้ำพ้นน้ำในที่สุด จากนั้นงบประมาณพัฒนาจังหวัดหลังปี 2530 เป็นต้นมาจะเป็นงบประมาณในการขุดรอกบึงหนองโนหลายครั้งหลายคราวจนเกาะกลางใหญ่โตถึงขั้นสร้างที่ว่าการตำบลหนองโนในที่สุด
พื้นที่ราบลุ่มส่วนใหญ่มีเนื้อที่ประมาณ 9,152 ไร่
ในปัจจุบัน มีหมู่บ้านทั้งหมด 10 หมู่ ได้แก่
หมายเหตุ หมู่ที่ 1 ปัจจุบันยกฐานะเป็นเทศบาลตำบลป๊อกแป๊ก ทำให้เหลือ 10 หมู่บ้าน แต่หมู่อื่นยังคงเลขหมู่เดิมไว้
จำนวนประชากรในเขต อบต. 3,046 คน โดยส่วนใหญ่คนในตำบลหนองโนพิ้นถิ่น ส่วนใหญ่จะเป็นคนเชื้อสายชาวไทย-ยวน ที่อพยพและต้อนมาครั้งกรุงศรีอยุธยา(สมัยพระนเรศวรมหาราช)และต้นกรุงรัตนโกสินทร์(รัชกาลที่1 ตีพม่า) พื้นเพเดิมของคนเชื้อสายไทย-ยวนอยู่ในเชียงแสนหรือแควันโยนก สำหรับคนไทยยวนแล้วจะเรียกตนเองว่า คนยวน ด้านภาษาพูดจะเป็นภาษา ไทย-ยวน หากได้ฟังจะรู้สึกว่าคล้ายกับภาษา คำเมือง ทางภาคเหนือ ซึ่งจริงแล้วจะภาษายวนจะพูดแข็งและเร็วกว่าคำเมือง การประกอบอาชีพส่วนใหญ่จะ ทำนาและสวนผสม รับจ้างทั่วไป ค้าขาย
มีถนนเข้าสู่ตำบล จำนวน 3 สาย
ผ้าทอพื้นเมือง
เจสซี วิลเลียมส์
เจสซี วิลเลียมส์ () เกิดเมื่อวันที่ 5 สิงหาคม ค.ศ. 1981 เป็นนักแสดงชาวอเมริกันและนายแบบ เป็นที่รู้จักจากบทบาท ดร. แจ็กสัน เอเวอรี ในซีรีส์ทางช่องเอบีซีเรื่อง "Grey's Anatomy" และบทแฟนของลีนา ชื่อลีโอ ในภาพยนตร์ภาคต่อเรื่อง "The Sisterhood of the Traveling Pants 2" เขายังแสดงในภาพยนตร์สยองขวัญของโจส วีดอน เรื่อง "The Cabin in the Woods"
ไมเคิล แมนน์
ไมเคิล เคนเนท แมนน์ () เกิดเมื่อวันที่ 5 กุมภาพันธ์ ค.ศ. 1943 เป็นผู้กำกับภาพยนตร์ นักเขียนบท และโปรดิวเซอร์ ชาวอเมริกัน ผลงานของเขาได้รับการเสนอชื่อในรางวัลต่าง ๆ เช่น รางวัลบาฟต้า, เทศกาลภาพยนตร์เมืองคานส์และรางวัลออสการ์ เขาเป็นผู้ผลิตพิธีแจกรางวัลออสการ์ 2 ครั้ง ครั้งแรกในปี ค.ศ. 1999 และครั้งที่ 2 ในปี ค.ศ. 2004
จากการจัดอันดับใน "Total Film" แมนน์ ติดอันดับ 28 ในรายชื่อผู้กำกับยอดเยี่ยมที่สุดตลอดกาล และ "Sight and Sound" ติดที่อันดับ 5 ในรายชื่อ 10 ผู้กำกับที่ดีที่สุดใน 25 ปีทีผ่านมา "Entertainment Weekly" ให้แมนน์ติดอันดับ 8 ใน 25 อันดับผู้กำกับที่ยังทำงานอยู่ที่ยอดเยี่ยมที่สุด
จิมมี คิมเมล
เจมส์ คริสเตียน "จิมมี" คิมเมล () เกิดเมื่อวันที่ 13 พฤศจิกายน ค.ศ. 1967 เป็นพิธีกรรายการโทรทัศน์และดาราตลกชาวอเมริกัน เขาเป็นพิธีกรในรายการทอล์กโชว์ช่วงดึกทางช่องเอบีซี ที่ชื่อ "Jimmy Kimmel Live!" ก่อนหน้านี้คิมเมลเป็นที่รู้จักในฐานะพิธีกรร่วมในรายการ "The Man Show" และ "Win Ben Stein's Money" ทางช่องคอมเมดี้เซนทรัล คิมเมลยังเป็นโปรดิวเซอร์รายการโทรทัศน์ ทำงานในรายการอย่าง "Crank Yankers" และ "The Andy Milonakis Show"
แอนดี แซมเบิร์ก
เดวิด แอนดรูว์ "แอนดี" แซมเบิร์ก () เกิดเมื่อวันที่ 18 สิงหาคม ค.ศ. 1978 เป็นนักแสดง ดาราตลก แร็ปเปอร์ และนักเขียน ชาวอเมริกัน เป็นที่รู้จักในฐานะสมาชิกกลุ่มตลกที่ชื่อ เดอะโลนลีไอแลนด์ และคณะแสดงในรายการ "Saturday Night Live" และในฐานะนักแสดงภาพยนตร์ เขาแสดงภาพยนตร์เรื่อง "Hot Rod", "Space Chimps", "Nick and Norah's Infinite Playlist", "I Love You, Man", และ "Cloudy with a Chance of Meatballs"
โจเอล ชูมาเกอร์
โจเอล ชูมาเกอร์ () เกิดเมื่อวันที่ 29 สิงหาคม ค.ศ. 1939 เป็นผู้กำกับภาพยนตร์ นักเขียนบท และโปรดิวเซอร์ ชาวอเมริกัน มีผลงานที่เป็นที่รู้จักในการกำกับเรื่อง "Batman Forever" (1995), "Batman & Robin" (1997) และ Phone Booth (2003) เป็นต้น
วัดป่าเรไร
วัดป่าเรไร เป็นวัดร้างเดิมที่มีประวัติความเป็นมานับแต่ครั้งกรุงสุโขทัยเป็นราชธานี ที่มีความสำคัญในฐานะเป็นแหล่งโบราณคดีทางประวัติศาสตร์ที่มาพร้อมกับชุมชนดั้งเดิมในอดีต ที่สามารถสืบค้นบอกเล่าถึงประวัติศาสตร์ชุมชน การตั้งถิ่นฐาน กลุ่มชาติพันธุ์ ความเชื่อและศาสนา ที่ปรากฏมีในครั้งอดีตเชื่อมต่อมาถึงปัจจุบันได้ เป็นวัดราษฎร์ สังกัดคณะสงฆ์มหานิกาย ตั้งอยู่ที่บ้านสวนใต้ หมู่ที่ 2 ตำบลบ้านสวน อำเภอเมืองสุโขทัย จังหวัดสุโขทัย
วัดป่าเรไร แต่เดิมเป็นวัดร้าง เดิมมีชื่อว่า “วัดป่าละเมาะ” (อัมพวา)ที่ปรากฏหลักฐานในทะเบียนโบราณสถาน ของกรมศิลปากร จังหวัดสุโขทัย ที่สำรวจเมื่อวันที่ 8 มีนาคม พ.ศ. 2478 และประกาศในราชกิจจานุเบกษา เล่มที่ 52 ตอนที่ 74 ถูกจัดขึ้นทะเบียนเป็นโบราณสถาน ที่มีความสำคัญและประวัติความเป็นมาตั้งแต่ครั้งกรุงสุโขทัยเป็นราชธานี 
ต่อมาชาวบ้านที่เข้ามาตั้งถิ่นฐาน ประกอบอาชีพในบริเวณดังกล่าว ได้ริเริ่มให้มีวัดในบริเวณที่วัดเดิมเพื่อศูนย์รวมจิตใจและปฏิบัติตนตามหลักศาสนา ได้มีการนิมนต์พระสงฆ์เข้ามาอยู่จำพรรษาและปฏิบัติศาสนกิจ เมื่อประมาณปี พ.ศ. 2528 ต่อมาในปี พ.ศ. 2531 ชาวบ้านได้ขอยกวัดร้างขึ้นเป็นวัดมีพระสงฆ์อยู่จำพรรษา และได้รับพระราชทานวิสุงคามสีมา เมื่อวันที่ 17 มีนาคม พ.ศ. 2541
วัดป่าเรไร ตั้งอยู่ที่บ้านสวนใต้ หมู่ที่ 2 มีที่ดินตั้งวัดเนื้อที่ 11 ไร่ 55 ตารางวา ด้านใต้(หน้าวัด)จะติดกับถนนทางหลวงหมายเลข 12 ที่เชื่อมระหว่างสุโขทัยกับพิษณุโลก ตรงหลัก กม.ที่ 7 ส่วนด้านทิศตะวันออกจะติดกับคลองสาธารณะที่อีกฝั่งหนึ่งจะเป็นวัดร้าง วัดตาดาวที่ขึ้นทะเบียนโดยกรมศิลปากร และสุสานจีน(ป่าช้า)ด้านทิศตะวันตกติดกับโรงเรียนบ้านสวนใต้ (คลองประชานุกูล) สถานศึกษาระดับประถมศึกษา
เทศบาลตำบลท่ายาง (จังหวัดนครศรีธรรมราช)
เทศบาลตำบลท่ายาง อำเภอทุ่งใหญ่ จังหวัดนครศรีธรรมราช ตั้งอยู่ ม.2 ต.ท่ายาง อ.ทุ่งใหญ่ จ.นครศรีธรรมราชเป็นที่ตั้งขอที่ว่าการอำเภอทุ่งใหญ่ ครอบคลุมพื้นที่บางส่วนของตำบลท่ายาง เป็นศูนย์กลางของเศรษฐกิจของอำเภอทุ่งใหญ่และอำเภอใกล้เคียงมีการขยายตัวเป็นแนวตามถนนทุ่งสง ถนนลำทับ ถนนพระแสง ถนนหลักช้าง และถนนเขาพนม สำนักงานเทศบาลตำบลท่ายางแห่งใหม่ตั้งอยู่ถนนพระแสง ใกล้โรงพยาบาลทุ่งใหญ่
เนื่องจากอำเภอทุ่งใหญ่ติดต่อกับหลายอำเภอจึงทำให้มีรถประจำทางให้บริการได้ทั่วทั้งอำเภอ
ธรณีกรรแสง
ธรณีกรรแสง (; ; ) เป็นภาพยนตร์อมตะชื่อดังของบอลลีวูด สร้างโดย Mehboob Productions เมื่อ ปี ค.ศ. 1957 นำแสดงโดย สุนิล ดัท นากิส ดัท ราช กาปูร์ และ ราเชนทร์ดรา กุมาร
เรื่องโศกนาฏกรรมความรักของแม่ที่มีต่อลูก
ในเมืองไทย ฉายที่โรงภาพยนตร์เฉลิมกรุง พ.ศ. 2500 ยาวนานถึง 2 เดือนเศษ นำพากย์โดย หม่อมหลวงรุจิรา อิศรางกูร เจ้าของฉายา "มนุษย์ 6 เสียง" ทำรายได้สูงราว 4 ล้านกว่าบาทในยุคนั้น
ฉางเอ๋อ 2
ฉางเอ๋อ 2 (; ) เป็นยานสำรวจดวงจันทร์ไม่มีคนบังคับของจีนซึ่งถูกส่งขึ้นสู่อวกาศเมื่อวันที่ 1 ตุลาคม พ.ศ. 2553 มันเป็นยานสำรวจดวงจันทร์ลำที่สองของจีน ซึ่งเป็นส่วนหนึ่งของโครงการสำรวจดวงจันทร์ของจีนระยะแรก ตัวยานจะเริ่มทำการวิจัยที่วงโคจรระยะ 100 กิโลเมตรจากพื้นผิวดวงจันทร์เพื่อเตรียมการลงจอดอย่างนิ่มนวลของฉางเอ๋อ 3 ฉางเอ๋อ 2 มีลักษณะคล้ายกับฉางเอ๋อ 1 โดยมีการปรับปรุงให้ดีขึ้นบางประการ รวมไปถึงกล้องที่มีคุณภาพดีขึ้นและมีความละเอียดหนึ่งเมตร ชื่อ "ชางเกอ" มาจากพระนามเทพีแห่งดวงจันทร์ในตำนานของจีน ค่าใช้จ่ายทั้งหมดของฉางเอ๋อ 2 ประมาณไว้ที่ 900 ล้านหยวน